Jedna od popularnih reči na njujorškoj aveniji Medison je «brendiranje»\nVelike korporacije troše na milijarde dolara kako bi stvorile i zaštitile svoje firmirane proizvode. Kompanije znaju da nije uvek pravilo da najbolji proizvodi beleže i najbolju prodaju. Prođa zavisi od brenda, odnosno od firme proizvoda – bilo da su u pitanju farmerke ili bezalkoholna pića – za koju potrošači veruju da je najbolja i koju stalno kupuju.\nNišta u vezi brendiranja, odnosno firmiranja, nije revolucionarno novo. Međutim, koncept brendiranja je doveo i do pojave nove vrste stručnjaka – takozvanog stratega za firmiranje, čiji zadatak je da ulepšava identitete kompanija i proizvoda, ali i ljudi! Ketrin Kaputa je takva vrsta stručnjaka. Ona radi u Njujorku, kao nezavisni strateg za firmiranje, i napisala je knjigu o tajnama načina na koji treba razmišljati i delovati kao brend. Naslov knjige je «Vi ste brend», a u njoj Kaputova priča o tome kako je uspela da sebe pretvori iz načitanog stručnjaka za japansku umetnost u dobro plaćenog stručnjaka za marketing, pa potom u konsultanta za firmiranje.\nOna naglašava da je za stvaranje vašeg individualnog brenda potrebno mnogo više od toga da se dobro obučete i pozitivno gledate na stvari. Brending podrazumeva da usavršite i svoju, takozvanu, «meku snagu» - odnosno da razvijete svoje sposobnsoti kao govornik, da gradite dobre odnose na radnom mestu, da sa samopouzdanjem ulazite u novo okruženje, pa čak i da stvorite izgled koji će ostati upamćen. Detalji, poput neobične frizure ili naočara – pod uslovom da su lepi, a ne zastrašujuči ili uvrnuti, mogu pomoći da vas primete.\nKetrin Kaputa po dva meseca radi sa klijentima, kako bi im pomogla da razvuju svoj brend. «Ako verujete da ste igrač druge klase, takav ćete i biti» ukazuje ona i dodaje «Da biste bili igrač prve klase, morate da promenite utisak koji ostavljate.» Ukratko rečeno, kao i najbolji brendirani proizvodi, tako i ljudi moraju da budu adekvatno skockani i spakovani.


SASTANAK PETRIČEVIĆ – ATANASKOVIĆ: Ministri privrede RS i Srbije o infrastrukturnim projektima | Banjaluka.net\nMinistar privrede i preduzetništva Republike Srpske Vjekoslav Petričević razgovarao je danas u Istočnom Sarajevu sa ministrom privrede Srbije Anđelkom Atanasković o realizaciji infrastrukturnih projekata o kojima su se vodili intenzivni pregovori u proteklih nekoliko mjeseci.\nPetričević i Atanaskovićeva su, nakon sjednice vlada Srpske i Srbije u Istočnom Sarajevu, razgovarali i o uspostavljanju saradnje privrednih subjekata kroz organizovanje sajmova, poslovnih foruma i drugih događaja što će predstavljati odličnu poslovnu priliku za povezivanje privrednika, prenosi ATV.\nIz Ministarstva privrede i preduzetništva Republike Srpske saopšteno je da je današnji susret nastavak niza sastanaka sa ministrima u Vladi Srbije.\nPetričević je naveo da su na sastanku utvrđeni konkretni koraci na unapređenju infrastrukture industrijskih zona u Podrinju, kao i modeli planiranih investicija u Vazduhoplovni zavod “Orao” iz Bijeljine, koji su trenutno u fazi realizacije vrijednog ugovora za remont vazduhoplovnih motora.\n“Vlada Srbije će podržati projekat koji podrazumijeva jačanje i unapređenje saradnje između opština u Srpskoj i Srbiji koje se nalaze u širem području sliva rijeke Drine, a koji ima veliki potencijal u svim oblastima, uključujući i privredni”, istakao je Petričević.\nOn je naglasio da će Ministarstvo, kao nadležno za privredu, podržati privrednike iz Srbije koji su spremni da pokrenu investicije u Srpsku, te im pružiti sve pogodnosti koje im Vlada Republike Srpske i resorno ministarstvo mogu omogućiti.\nPetričević je naveo da je razgovarano i o potencijalnim stranim investitorima koje bi Srbija mogla usmjeriti u Republiku Srpsku, s obzirom na brojne povoljnosti kojima Srpska raspolaže.


Toyota se ne plaši potencijalnih kazni Evropske unije - Auto Republika\nŠef japanske marke u Evropi, Johan van Zil, uveren je da taj brend neće imati problema sa ispunjavanjem normi u vezi sa flotnom emisijom štetnih gasova.\nKada je svojevremeno, 1997. godine Toyota uvela u prodaju hibridni model Prius, isti je godinama nakon toga bio predmet podsmeha. No, danas se Priusu više niko ne smeje, već drugi proizvođači pokušavaju da ubrzano isprate Toyotine korake u jurišu ka elektrifikaciji.\nVan Zil je uveren da je Toyotina dugoročna strategija u vezi sa hibridima sada dala rezultate. “Smatram da nećemo imati nikakvih problema u vezi sa novim normama. Naši hibridni modeli obezbediće nam sigurnost što se tiče ovog pitanja”, rekao je šef japanskog brenda u Evropi.\nOn je dodao i da Toyota neće morati da pravi radikalne promene svog biznis modela, za razliku od brojnih drugih automobilskih marki.\nJohan van Zil je ubeđen da regulativa koja naređuje flotnu emisiju od 95 grama ugljen-dioksida po pređenom kilometru ne ugrožava Toyotu ni najmanje. Šta više, on veruje da ni buduća, još stroža pravila, koja se očekuju 2025. godine neće biti problem za japanskog proizvođača.\n“Do 2025. godine 90% prodatih Toyotinih automobila u Evropi biće električna ili hibridna vozila”, rekao je rukovodilac tog brenda. On je dodao i da će ovaj gigant do pomenutog roka plasirati čak 40 novih ili revidiranih elektrifikovanih automobila.\ntagovi: elektrifikacija Johan van Zil toyota\nprethodni Premijera: Mercedes-AMG GLA 45 (GALERIJA)\nsledeći Šef Fiat Chryslera inkasirao 13,3 miliona evra tokom 2019.


Davenport: Važna reforma javne uprave | Autonomija\nDavenport: Važna reforma javne uprave\nTrebalo bi postavljati prave ljude na prava mesta\nŠef Delegacije Evropske unije u Beogradu Majkl Davenport izjavio je danas da, kada je u pitanju reforma javne uprave, svaka zemlja ima svoje specifičnosti, pa se tako ni Srbija ne može upoređivati sa drugima po broju zaposlenih u javnom sektoru.\nSrbiji dodatno opterećuje preveliki broj zaposlenih u javnim preduzećima, konstatovao je Davenport na skupu posvećenom reformi javne uprave, koji se, u okviru Dana Evrope, održava pod nazivom „Kafanski razgovori: Znanjem u Evrope“.\nKako je istakao, reforma javne uprave važna je u svim državama i ona mora stalno da se unapređuje i tako postaje bolji servis građanima i poslovnom svetu.\nTrebalo bi je unapređivati na svim nivoima, od lokalnog do državnog, i postavljati prave ljude na prava mesta, konstatovao je Davenport.\nOn je dodao da EU, preko sredstava iz pretprustupnih fondova, pomaže reformu javne uprave na lokalnom nivou u nekim opštinama u Srbiji, a da Delegacija EU sa Vladom radi na projektu reforme državne uprave.


Regija /Hrvatska od danas predsjedava Evropskom unijom / Radio Sarajevo\nRegija / Hrvatska od danas predsjedava Evropskom unijom\n01. 01. 2020. u 09:01:00 AA\nHrvatska je s prvim danom nove, 2020. godine, preuzela šestomjesečno rotirajuće predsjedanje Vijećem Evropske unije (EU).\nPočetak predsjedanja biće službeno obilježen 9. januara 2020. dolaskom članova Evropske komisije u Zagreb i koncertom u Hrvatskom narodnom kazalištu.\nMeđunarodno otvaranje hrvatskog predsjedanja biće 15. januara koncertom u Bruxellesu, na dan međunarodnog priznanja Hrvatske i mirne reintegracije Podunavlja.\nHrvatska predsjednica Kolinda Grabar - Kitarović ranije je najavila kako će njena zemlja tokom šest mjeseci predsjedanja nastojati pridonijeti izgradnji bolje i kompaktnije Evrope te kako očekuje da će tokom tog perioda Hrvatska dobiti novu dimenziju svog međunarodnog položaja.\nKao važne odluke koje će se donijeti navela je izglasavanje evropskog budžeta za period od 2021. do 2027. te kvalitetno i pošteno rješenje odnosa EU i Ujedinjenog Kraljevstva za obje strane.\nPrvi prioritet je "Evropa koja raste" koji ponajprije uključuje pitanje demografskog rasta, a posebna pozornost biće posvećena mladim ljudima u ruralnim područjima.\nSlijedi prioritet naziva "Evropa koja povezuje" koji će promicati inicijative koje pogoduju transportu, energetici, digitalnoj povezanosti i novim tehnologijama, ali i sportu, kulturi i obrazovanju.\nTreći prioritet kojeg je navela predsjednica Hrvatske je "Evropa koja štiti svoje građane" koji podrazumijeva unutarnju i vanjsku sigurnost i zaštitu evropskih građana te rad na zaštiti od ilegalnih migracija, ali i na kibernetičkoj sigurnosti, zaštiti privatnosti, suzbijanju organiziranog kriminala.\n"Evropa koja je otvorena i asertivna u svom neposrednom susjedstvu i globalno", četvrti je hrvatski prioritet, navela je.\nPrioritete predsjedanja Vijećem EU-a ranije je iznio hrvatski premijer Andrej Plenković u prostorijama Nacionalne i sveučilišne knjižice (NSK), gdje će se održavati najveći dio događanja vezan uz predsjedanje u prvoj polovini 2020. godine.\nTagovi: Hrvatska Europska unija EU Bosna i Hercegovina\nSastanci / Čović obećao da će se novo Vijeće ministara pozabaviti migrantskom krizom\nKomšić / NATO je najpametniji put, EU da podrži svoje, ne sovjetske standarde u BiH\nReforme / EU: Tri ključne promjene za poboljšanje stanja u BiH


Njemačka traži od Ivanova da preispita odluku\nMinistar spoljnih poslova Njemačke Sigmar Gabriel\nMinistar spoljnih poslova Njemačke Sigmar Gabriel pozvao je u petak predsjednika Makedonije Gjordja Ivanova da izmijeni odluku da ne dodijeli mandat za formiranje vlade lideru Socijal demokratskog saveza (SDSM) Zoranu Zaevu.\nKako prenosi Deutsche welle na makedonskom jeziku, Gabriel je predsednika SDSM Zorana Zaeva nazvao "dosadašnji lider opozicije", i ocijenio da je pogoršanje situacije u Makedoniji nakon sporne odluke Ivanova uznemiravajuće.\n"Pogoršanje političke situacije u Makedoniji je veoma uznemiravajuće. Unutrašnjopolitiča situacija prijeti da unazadi proces približavanja ka EU", rekao je Gabriel tokom posjete Ukrajini.\nOcijenio je da je odluka Ivanova da odbije da dodijeli mandat za formiranje vlade Zaevu koji je obezbijedio poslaničku većinu, protivna demokratskim principima i vrijednostima EU.\n"Predsednik Ivanov treba da preispita odluku i da je koriguje u interesu građana svoj zemlje", rekao je Gabriel.\nOn je istakao da Njemačka daje podršku "jasnim porukama koje je visoka predstavnica EU Federika Mogerini prenijela juče u Skoplju nosiocima političkih odluka i predstavnicima makedonskog građanskog društva".\n"Moj zahtjev svima u Skoplju koji nose političku odgovornost je da djeluju odgovorno u sada usijanoj unutrašnjopolitičkoj klimi, njihova retorika treba da bude umjerena, i da učine sve da ne naštete odnosima među etničkim grupama", rekao je njemački šef diplomatije.


Glavni rabin Moskve objasnio zašto su Jevreji tako bogati - Sputnjik Srbija\n15:46 15 April 2021\n19:48 04.06.2019 Preuzmite kraći link\nRabin veruje da postoje dva načina da se objasni činjenica da su mnogi ljudi jevrejskog porekla milijarderi i da su dobitnici Nobelove nagrade.\n„Postoji sociološki odgovor. Jevreji su zbog antisemitizma morali da rade dva ili tri puta teže poslove da postanu isti kao i ostali“, objasnio je Goldšmit u intervjuu za „Lenta.ru“.\n„Postoji jedna važna stvar vezana za judaizam, na primer, imamo pravilo: Morate naučiti nešto u svakom slobodnom trenutku“, rekao je Goldšmit.\nOn je naglasio da se ovo pravilo, iako je većina jevrejskog naroda sada sekularna, održava tradicijom i postalo je deo nacionalnog genoma.\nMeđutim, postoje oblasti u kojima Jevreji nisu postigli velike rezultate, dodao je glavni rabin Moskve. Kao primer je naveo atletiku, fudbal i poljoprivredu.\nPrema „Forbsu“, polovina od 10 najimućnijih pojedinaca u svetu ima jevrejske korene. Među njima su osnivač Fejsbuka Mark Cukerbeg, preduzetnici Majkl Blumberg i Voren Bafet, suosnivač „Gugla“ Lari Pejdž i osnivač „Orakl“ korporacije Lari Elison.\nbogatstvo, rabin, Jevreji


RTS :: U Tarašu osnovana prva srpska ribarska zadruga\nSrbija danas U Tarašu osnovana prva srpska ribarska zadruga\nU Tarašu osnovana prva srpska ribarska zadruga\npetak, 13. okt 2017, 10:31 -> 15:44\nNajviše zadruga u Srbiji je vezano za ratarsku proizvodnju, a podsticaji za razvoj zadrugarstva u Srbiji doprineli su da se razmišlja o osnivanju zadruga u drugim oblastima. Tako je u selu Taraš osnovana Prva srpska ribarska zadruga, kojoj je cilj da zajedničkim nastupom nabavljaju jeftiniju hranu, riblju mlađ, unaprede tehnologiju proizvodnje, a i da zaposle nove radnike.\nNa zemljištu koje se nije moglo koristiti u ratarstvu, Milorad Krstin iz Taraša je u selu Taraš napravio ribnjak na 12 hektara, sa mogućnošću proširenja na još 17. Za tri godine poslovanja imao je izlov, ali su uslovi proizvodnje za male ribnjake sve teži, pa je odlučio da osnuje Prvu srpsku ribarsku zadrugu u koju očekuje da se uključe i drugi iz Vojvodine.\n"Nazovimo tu Prvu ribarsku zadrugu kao Asocijaciju svih vlasnika ribnjaka. Apsolutno ćemo imati neku jačinu, težinu i prema Vladi, a imaćemo i prema tržištu, a imaćemo i prema izvozu, koji bi trebalo normalno da. A ne da dozvolimo da se gase ribnjaci kao što su već počeli, imamo već četiri - pet ugašenih", kaže Milorad Krstin, vlasnik ribnjaka Taraš.\nKao najznačajniji zadatak svakog ribnjaka u budućnosti je unapređenje zdravstvene zaštite ribe. Zato bi zadruga mogla da obezbedi jednog veterinara ili stručnjaka koji bi o tome vodio računa za više ribnjaka istovremeno.\n"Kada bi spojili taj deo, tehnološki i veterinarski i zdravstveni, mi bi dobili bolji kvalitet ribe, uspešniju proizvodnju, veći prinos po hektaru, tako da bi konačno došli na to da možemo tri hiljade kilograma da proizvedemo po hektaru bez ikakvih problema", kaže Radivoje Lackov, rukovodilac proizvodnje.\nTrenutno je prinos ribe na domaćim ribnjacima prosečno oko 1.200 kilograma po hektaru, a trenutnih 14.000 hektara pod slatkovodnim ribnjacima se može višestruko povećati, jer postoje površine slabe plodnosti za te namene, pa sistem zadrugarstva u ribarstvu može koristiti i za gradnju novih ribnjaka.


U subotu se ponavlja glasanje na tri mesta u Nišu i jednom u Niškoj Banji - CITY SMART | Vesti bez ulepšavanja\nU subotu se ponavlja glasanje na tri mesta u Nišu i jednom u Niškoj Banji\nU subotu 16. aprila biće ponovljeno glasanje za predsedničke i parlamentarne izbore na četiri mesta i to u dve izborne jedinice u Gradskoj opštini Pantelej i po jednoj u opštinama Crveni krst i Niška Banja.\nGradska izborna komisija nije mogla da utvrdi rezultate glasanja na dva izborna mesta u Opštini Pantelej, a na neregularnosti u ovim izbornim jedinicama ukazali su i iz koalicije “Moramo”. Kako su naveli u saopštenju postoji osnovana sumnja da je baš na ova dva mesta došlo do zloupotrebe i najavljuju pokretanje postupaka u vezi sa neregularnostima koje su pratile izbore.\nU subotu se predsednički izbori ponavljaju i na jednoj izbornoj jedinici u Niškoj Banji, a na biračkom mestu broj 7 u Opštini Crveni krst biće ponovljeni i parlamentarni izbori.\n“Na biračkom mestu 7 u Crvenom Krstu biće ponovljeno glasanje i za predsedničke i za parlamentarne izbore. Doneli smo rešenje gde ne možemo da utvrdimo rezultate glasanja za predsedničke izbore, to je biračko mesto 13 Niška Banja, 11 i 23 Pantelej, pa će i na tim mestima biti ponovljeno glasanje”, navode iz Gradske izborne komisije.\nInače, preliminarni rezultati GIK-a pokazuju da je u Nišu najviše glasova od predsedničkih kandidata dobio Aleksandar Vučić 52,93, a njegova parlamentarna lista 37,10 odsto.\nPodsetimo, rok za konačne rezultate izbora bio je četvrtak, ali je Republička izborna komisija navela da će proglašenje biti odloženo zbog ponovljenog glasanja.\nGrađani i predstavnici opozicionih stranaka su na dan izbora takođe ukazivali na niz nepravilnosti koje su pratuile uzborni proces na jugu Srbije.\nOznakeGradska izborna komisija izbori Izdvajamo parlamentarni izbori ponavljanje glasanja predsednički izbori


Globalno takmičenje L'Oréal Brandstorm\nBack Servisi Vesti Poslednje vesti Globalno takmičenje L'Oréal Brandstorm\nutorak, 13 februar 2018 10:17\nGlobalno takmičenje L'Oréal Brandstorm je jedno od najvećih međunarodnih studentskih takmičenja, koje već 26 godina studentima širom sveta pruža priliku da izraze svoje talente i inovativnost. Poziv na ovo takmičenje otvoren je i za studente iz Srbije, a zainteresovani timovi mogu da se prijave do 26. februara 2018. godine, putem online platforme http://www.brandstorm.loreal.com/.\nL'Oréal Brandstorm svake godine okuplja brojne studente iz celog sveta, pa tako i Srbije, koji organizovani u timove od tri člana pokušavaju da osmisle kreativno rešenje za jedan od stvarnih izazova pojedinog brenda ili grupe proizvoda u sklopu L'Oréal grupe. Ovogodišnji Brandstorm zadatak je kreiranje frizerskog salona budućnosti. Osim sticanja novih znanja, veština, praktičnog iskustva i pristupa vrednim online materijalima, projekt Brandstorm je ujedno i važan regrutacijski kanal.\nPobednički tim na nivou regije (Srbija i Hrvatska) dobiće priliku da učestvuje na svetskom finalnom konkursu u Parizu, a najbolji studentski timovi će se boriti za tri nagrade - za najbolju promociju branda (BRAND AWARD), za najbolju tehnološku inovaciju (TECH AWARD) i za društvenu odgovornost zamišljenog koncepta (CSR AWARD).\nSvaka nagrada podrazumeva i novčani iznos u vrednosti od po 10 000 evra.\nL'Oréal Brandstorm Case Info>>>\nL'Oréal Brandstorm leaflet 1>>>\nL'Oréal Brandstorm leaflet 2>>>\nPoslednje ažurirano utorak, 13 februar 2018 10:39


Vesti online / Svet / / Vrede svaki cent\nVrede svaki cent\n"Vesti" su spona sa domovinom\n- "Vesti" kupujem od početka, znači punih 25 godina redovno svakog dana. Kada se dešavalo da zbog snega ne mogu da se liferuju u Berlin, redakcija bi mi poslala novine poštom, i to besplatno.\nMislim da su "Vesti" vremenom veoma napredovale i postale moderna novina i pohvaljujem redakciju što omogućava nama, koji ovde živimo po 40-50 godina, da i dalje održavamo vezu sa domovinom. Volim da osetim novinu u rukama i zato ih ne čitam na internetu.\nKod mene u kući se zna da niko drugi ne sme da ih otvori dok ih ja ne pročitam od "a" do "š". Želim "Vestima" sve najbolje i da, pošto žive od prodaje, cenu slobodno mogu da podignu na dva evra i više, jer se uvek isplati kupiti ih.


Milioneri među načelnicima – Radio Feral\n16/04/2018 Mirsad Zulic\t0 Comments\nViše od 10 načelnika odnosno gradonačelnika u BiH, zajedno s porodicama, u svojim imovinskim kartama navelo je imovinu tešku od milion pa do više desetina miliona maraka.\nMada su iz Centralne izborne komisije (CIK) naveli da je unos podataka rađen ručno, tako da nije isključena mogućnost postojanja greške, sudeći po dostupnim podacima, brojni lokalni šefovi se, doslovno, mogu pohvaliti da su puni kao brod. Svoje podatke dao je 141 načelnik u BiH.\nBogatstvom se može pohvaliti i Đemal Memagić (SDA/SBB BiH), načelnik Olova, koji ima imovinu od čak 16,93 miliona. Tu spada vlasništvo nad kompanijom “Alma Ras”, vrijedno 14,48 miliona, te po dvije kuće i vikendice, ukupne vrijednosti 420.000 KM. Imao je i rashode 7,97 miliona KM. Memagićeva supruga imala je 165.000 KM, a njeni rashodi iznosili su 2,7 miliona.\nNačelnik Šipova Milan Kovač (SNSD) težak je 10,29 miliona. Kovač je prijavio da posjeduje stan i kuću vrijedne 20.000 odnosno 150.000 KM, da ima zemljište od 5.000 KM, firmu od 10 miliona, vozilo vrijedno 50.000 te dionice 10.000 KM. Prijavio je i da je od 1. januara do 31. decembra 2015. godine imao platu od 120.000 KM te naknadu od 4.000. Kovač je naveo i da ima obaveze od sedam miliona, te po 70.000 KM dugovanja odnosno garancije. Za bračnog druga naveo je da su prihodi od plate bili 24.000 KM te da ima vozilo od 18.000 KM. Za djecu je naveo da im je plata bila 15.000 KM te da posjeduje stan od 140.000 KM i vozilo od 20.000 KM.\nFuad Kasumović, gradonačelnik Zenice, gdje je došao kao nezavisni kandidat, težak je oko 1,9 miliona, u šta spadaju i kuća vrijedna 150.000 i poslovni prostor od 750.000 KM. Njegova ljepša polovina ima imovinu od 866.000 KM, uključujući stan od 244.000 KM te zemljište od 200.000 KM, dok na računu ima 210.000 KM keša. Supružnici Kasumović nemaju nikakvih rashoda.\nTomislav Bošnjak Matić, načelnik Viteza, koji je na tu funkciju došao kao kandidat koalicije HDZ BIH – HDZ 1990 – HSS Stjepana Radića, bio je težak 620.000 KM, od čega je štednja iznosila 480.000 KM, a rashoda nije imao. U ovo odabrano društvo svrstavamo ga zato što je na životnu saputnicu prijavio 330.000 KM, a na djecu 130.000 KM, što, ukupno, prelazi milion.\nMićo Mićić (SDS), gradonačelnik Bijeljine, ima godišnja primanja od 54.000 KM i imovinu vrijednu 979.000 KM, od čega su navredniji kuća i poslovni prostor, koji vrijede po 150.000 evra, i vikendicu procijenjenu na 117.000 KM. Mićićeva supruga na računu ima 50.000 KM, dok mu je imovina djece, uglavnom stanovi i poslovni prostori, nešto oko 700.000 KM.\nMilioner nije Igor Radojičić (SNSD), gradonačelnik Banjaluke, koji ima imovinu vrijednu 170.000 KM, od čega je vlasništvo polovina stana vrijednog 80.000 KM, a u banci ima 60.000 KM ušteđevine. Imovina Radojičićeve supruge iznosi 145.000 KM, od čega je ušteđevina 50.000 KM. Radojičići imaju garancije prema bankama od 55.000 KM.\nObren Petrović (SDS), gradonačelnik Doboja, takođe nije težak milion, jer, kako je prijavio, ima imovinu vrijednu “svega” 159.000 KM, od čega dva stana vrijednosti 150.000 KM, a ima dugovanja prema tri banke od 200.000 KM.\nDNS-ov Milenko Đaković, gradonačelnik Prijedora, ima imovinu vrijednu 318.000 KM, a za godinu dana zaradi otprilike 45.000 KM. Od imovine koju je prijavio Đakoviću su najvredniji stan i kuća, koji ukupno vrijede 190.000 KM. Imovina Đakovićeve supruge iznosi 73.000 KM, s tim da je imala kredit od 50.000 KM.\nNjima društvo pravi i Luka Petrović, SNSD-ov načelnik iz Trebinja, koji nije “dobacio” ni do pola miliona – 200.000 se nalazi u kući čiji je vlasnik 1/2, a uz kuću ima i vikendicu vrijednosti 100.000. U Raiffeisen banci podigao je kredit u visini od 50.000 KM.\n← Epizootiološko stanje u TK pod veterinarskim nadzorom\nServisne informacije za utorak 17.04.2018. →\nNedžad Džafić preuzeo funkciju općinskog načelnika


Održana 5. jubilarna Mekst konferencija - Novosti - Turistički svet\nOdržana 5. jubilarna Mekst konferencija\nProtekli vikend Novi Sad je bio ispunjen mladalačkim duhom učesnika 5. jubilarne MEKST konferencije. Međunarodni kongres studenata turizma i hotelijerstva posetilo je blizu 1000 učesnika iz 17 zemalja Evrope, čime se potvrđuje titula najveće konferencije ovakvog karaktera.\n- Zahvaljujemo se predavačima koji su predstavili svoj profesionalizam i oduševili učesnike interpretacijama, kao i izlagačima koji su iznedrili prvi Career Fair kao novu dimenziju MEKST konferencije – poručuju organizatori.\nZadovoljstvo učesnika je evidentno, očekivanja su premašena, a organizatori sa ponosom već sada najavljuju novine za sledeću godinu. Sve detaljnije informacije o događaju možete pronaći na zvaničnoj stranici www.mekstconference.com, kao i na društvenim mrežama.


Igrajmo se reciklaže - Stopama botaničara Kovač Huska Ferenca - 2022\nTudatosan a környezetünkért - 2022\npetak, 13 decembar 2013 00:00\nKancelarija za mlade opštine Bečej bila je domaćin okruglog stola pod nazivom „Životna sredina u omladinskoj politici na lokalnom nivou“. Skup je organizovan 11. decembra 2013. godine i okupio je predstavnike lokalne samouprave nadležne za pitanja zaštite životne sredne, omladinske i ekološke organizacije u Bečeju.\nSastanak je otvorio Dane Mandić, koordinator kancelarije za mlade, a prisutne su pozdravili zamenica predsednika opštine Tamara Ivanišević i Laslo Friš, član Opštinskog veća za ruralni razvoj i zaštitu životne sredine.\nTreća godišnjica ekoBečej\nsreda, 06 novembar 2013 00:00\nTreća godišnjica našeg udruženja je obeležena 4. novembra 2013.\nProslava godišnjice je organizovana u prostorijama Narodne biblioteke Bečej. U okviru manifestacije obeležavanja godišnjice postavljena je i izložbu kreativne radionice od recikliranih materijala.\nPodeljene su i zahvalnice povodom treće godišnjice rada našeg udruženja. Proslavi su prisustvovali predstavnici prosvetnih i kulturnih ustanova sa kojima aktivno sarađujemo kao i aktivni članovi udruženja.\nDečija nedelja - Centralna manifestacija i dodela nagrada\nponedeljak, 21 oktobar 2013 00:00\n11. oktobra 2013. održana je centralna manifestacija Dečije nedelje. Naše udruženje je podelio diplome i poklone najuspešnijim učesnicima Eko modne revije. Sponzor Mini Pani fabrika peciva iz Subotice je obezbedila prigodne poklone. Posetioci su se igrali i lepo zabavljali na našim štandovima.\nDečija nedelja - kasting Eko Modne revije\nnedelja, 20 oktobar 2013 00:00\nSlike sa kastinga Eko modne revije iz Goranskog parka, u okviru Dečije nedelje 10.11.2013. Žiriju je bilo veoma teško odabrati najkreativnije radove, i to od raznoraznih ekoodela izrađenih od recikliranih materijala.\nDečija nedelja - Drvo generacije\nsubota, 19 oktobar 2013 00:00\nU okviru Dečije nedelje u saradnji sa Goranskim parkom u Bečeju, organizovali smo tradicionalnu akciju sađenja "Drvo generacije". Učenici prvih razreda Bečejskih osnovnih škola zasadili su 12 sadnica.\nEko radionica - Kreiraj garderobu od recikliranog materijala\npetak, 18 oktobar 2013 00:00\nU objektu predškolske ustanove „Labud Pejović“, u holu vrtića „Sunčica“, 24. septembra održana je kreativna radionica „Kreiraj garderobu od recikliranog materijala“. Radionici su prisustvovali roditelji sa decom iz dveju dvojezičnih grupa iz tog objekta (mlađu dvojezičnu grupu vode Erika Avramov i Andrea Horvat, a stariju grupu vode vaspitačice Tatjana Mitić i Erika Varga Gal).\nEvropski vikend posmatranja ptica – "EUROBIRDWATCH 2013"\nponedeljak, 07 oktobar 2013 00:00\nRana jesen je vreme kada mnoge ptice kreću na seobu, pa je u različitim krajevima Evrope i sveta moguće videti veliki broj vrsta, od kojih se neke okupljaju u spektakularnom broju na tradicionalnim odmorištima. Svake godine, tokom prvog vikenda oktobra, desetine hiljada posmatrača ptica iz Evrope odlazi u prirodu kako bi uživali u praćenju fenomena seobe ptica. Ove godine, Evropski vikend posmatranja ptica organizuje se 5. i 6. oktobra. Cilj ovog masovnog izlaska u prirodu je popularizacija ptica, praćenje njihove epske seobe i uživanje u boravku u prirodi. Pored toga, ideja manifestacije je da ukaže na potrebu zaštite sve ugroženijih ptica i njihovih boravišta. Sve posmatrane ptice se beleže, a podaci se sabiraju i objavljuju.\nčetvrtak, 05 septembar 2013 00:00\npetak, 23 avgust 2013 00:00


Savezu jevrejskih opština u Srbiji godišnje po 950.000 evra\nVlada Srbije je predložila da se Savezu jevrejskih opština iz republičkog budžeta godišnje isplaćuje 950.000 evra, na periodu od 25 godina, počev od 1. januara 2017. godine.\nZastava na pola koplja_071212_RAS Foto Emil Conkic003_preview\nTo je predviđeno Predlogom zakona o otklanjanju posledica oduzimanja imovine žrtvama holokausta koje nemaju živih zakonskih naslednika, koji je dostavljen Skupštini Srbije na usvajanje po hitnom postupku.\nNamera Vlade Srbije da oduzetu imovinu Jevreja koji nemaju žive naslednike vrati organizacijama koje su u vreme oduzimanja te imovine bile u funkciji jevrejske zajednice.\nSavez jevrejskih opština dužan je da sredstava dobijena po osnovu korišćenja vraćene imovine Jevreja, kao i novac koji dobije iz budžeta koristi za proučavanje holokausta, obeležavanje značajnih datuma iz tog perioda, školovanje mladih talenata i načnika iz Srbije, kao i za pomoć preživelim žrtvama holokausta koje su imale prebivalište u Srbiji.\nPredloženim zakonom se reguliše vraćanje imovine koja je oduzeta ne samo u vreme Drugog svetskog rata već i u agrarnoj reformi ili je bila predmet nacionalizacije i konfiskacije u posleratnom periodu.\nNaturalna imovina biće vraćena u skladu sa Zakonom o vraćanju imovine i obeštećenju, koji je u primeni od 2011. godine.\nNadležni državni organi dužni su da u roku od najviše 30 dana od podnošenja zahteva izdaju svu dokumentaciju potrebnu za vođenje postupka vraćanja imovine.\nĐoković i ekipa ostavili Novakovog sina u čudu: Igrate na Vimbldonu, a ne znate trambolinu da sastavite?! /VIDEO/\n11:32 "Kakav joj je to stomak?" ROZGA PROGOVORILA O PLASTIČNIM OPERACIJAMA pa otkrila da li više voli filere ili filtere\n11:30 "ŠALJITE NAM PVO SISTEME" Zelenski se obratio na samitu G7: Uvedite više sankcija Rusiji!\n11:28 VODEĆA IRANSKA ČELIČANA POGOĐENA SAJBER NAPADOM Trpe niz tehničkih problema, proizvodnja stoji


Omladinski rad nakon korone: Projekata sve više, učesnika sve manje - oradio.rs\nDve godine nakon početka pandemije omladinski sektor suočava se sa redovnim problemima u vanrednim okolnostima. Sa popuštanjem restriktivnih mera stari projekti se dovršavaju dok se pokreću novi, a među mladima je sve teže pronaći učesnike.\nOmladinski rad, koji se uglavnom sprovodi uživo, bio je tokom pandemije sveden na minimum ili prebačen na digitalne platforme. Nedeljka Borojević, programska koordinatorka Nacionalne asocijacije praktičara i praktičarki omladinskog rada, takvu situaciju ocenjuje kao izazovnu.\n"Većina aktivnosti je odložena za neki period kad se situacija sa koronom malo stabilizuje pa onda to sad prosto ljudi pokušavaju da nadomeste", primećuje Nedeljka.\nSličnu situaciju zapaža i Vladimir Budalić, koordinator omladinskog programa u Pokretu gorana Vojvodine.\n"Ako govorimo o lokalnim projektima, sada imamo i previše projekata", komentariše Vladimir. "Neki projekti koji nisu mogli da se digitalizuju ostavljeni su za neku post-kovid eru i sada imamo previše aktivnosti. Možda se malo promašuje suština aktivnosti projekata, pokušavaju da se nađu ljudi da bi nešto uradili kako bi se to sve završilo".\nDok se s jedne strane privode kraju nezavršeni projekti, s druge strane je sve teže zadržati mlade na dugoročnim aktivnostima. Takvo je iskustvo Alekse Savića, izvršnog direktora Grupe Izađi.\n"Nekako su dinamičnije okolnosti u kojima mladi žive. Kao da tokom kovida to nije bilo baš tako, već da sada, kada se sve otvorilo, se brže gube i pronalaze neki poslovi na kojima se kraće zadržavaju, skuplji su troškovi života", primećuje Aleksa. "Ima mnogo prilika, to je tačno, ali kao da koriste sve kratkoročne prilike i da je jako teško imati mladu osobu koja učestvuje u programu dugo".\nDinamičniji život otežava pronalazak mladih za dugoročne procese. Oni koji su ranije učestvovali u aktivnostima sada se okreću drugim ponudama, kako unutar sektora tako i izvan njega. Nedeljka u takvom izazovu vidi nove mogućnosti.\n"Mislim da je to sjajna prilika da pokušamo malo i da promenimo perspektivnu. Da ne praktikujemo tzv. salonski omladinski rad, gde očekujemo da mlada osoba dođe u našu organizaciju, nego da mi kao omladinski radnici izađemo na mesta gde su mladi", zaključuje Nedeljka.\nMladi koje smo anketirali, s druge strane, jedva su dočekali aktivnosti uživo.\n"Nedostajalo mi je da radionice budu uživo, što je meni konkretno baš značilo, jer sam ja odustala od tih organizacija koje su bile onlajn. Imala sam osećaj da ništa ne radim", komentariše jedna od učesnica programa Centra za omladinski rad.\nPrema Nedeljkinim rečima u omladinskom sektoru je sada period zatišja. Organizacije pišu projekte jer se konkursi završavaju. Kako će omladinski rad izgledati narednih meseci zavisiće od toga kako odluče da dopru do mladih i koga uspeju da zainteresuju svojim programima.\nAlkoholozam među maloletnicima je problem koji već godinama muči naše društvo. Potpuno je normalno da osoba mlađa od 18 godina…


Prednosti mašine za pranje sudova u odnosu na ručno pranje - Union Electronics\nSvi smo svesni očiglednih prednosti sudo mašine u pogledu uštede našeg vremena i novca i čuli smo mnogo puta koliko je olakšala život u mnogim domaćinstvima. Kada govorimo o potrošnji vode i struje koja se troši prilikom ručnog pranja sudova i sudomašine, sudomašina koristi mnogo manje vode i energije i predstavlja najekonomičniji način pranja sudova.\nMeđutim, možda jedna od najvećih prednosti koja se najčešće zanemaruje je da je poenta pranja sudova da ih očistimo i od bakterija i virusa pored nečistoća. Da bismo u tome uspeli potrebno je da koristimo veoma toplu vodu prilikom pranja za koju je upitno da li će uspeti da otkloni bakterije i viruse pored nečistoća. Naravno, toliko topla voda nije dobra za našu kožu.\nZa razliku od toga, mašina za sudove koristi vrelu vodu koja će zasigurno eliminisati sve neželjene bakterije i viruse, a pored toga garantuje čistoću vaših sudova koja će biti besprekorna!


CME Grupa uvrstila u ponudu indeks cene itirijuma\nBTC $42.402 -1,38%\nETH $3.243 -1,98%\nBNB $482 -2,29%\nSOL $142 -3,24%\nXRP $0,76 -2,56%\nČikaška trgovačka berza (CME) je u saradnji sa Crypto Facilities-om, britanskom berzom digitalnih sredstava specijalizovanom za kripto fjučerse, pokrenula CME CF iter-dolar referentnu stopu i indeks u realnom vremenu, navodi se u saopštenju od 14. maja\nČikaška trgovačka berza (CME) je u saradnji sa Crypto Facilities-om, britanskom berzom digitalnih sredstava specijalizovanom za kripto fjučerse, pokrenula CME CF iter-dolar referentnu stopu i indeks u realnom vremenu, navodi se u saopštenju od 14. maja. Indeks će obezbediti korisnicima pristup iteru (ETH) izraženom u dolarima u realnom vremenu.\nPrema saopštenju za medije, stopa CME CF iter-dolar će “obezbediti standardizovanu referentnu stopu i odgovarajući indeks cena”. Obe cene će obračunavati Crypto Facilities, a zasnivaće se na transakcijama i aktivnostima iz kripto centrala Bitstamp i Kraken. CME grupa dalje navodi da “nadzorom nad proizvodima upravlja nezavisni odbor koji utvrđuje kodeks ponašanja i sastaje se kako bi kontrolisao standarde u praksi.”\nPrema navodima iz CME-a:\n“Proizvodi uključuju indek cene u realnom vremenu pod nazivom CME CF iter-dolar indeks u realnom vremenu, poznat i kao ETH_RTI_USD, a referentna stopa pod nazivom CME CF iter-dolar referentna stopa, poznata pod nazivom ETH_RR_USD…ETH_RTI_USD je indeks u realnom vremenu itera izraženog u američkim dolarima, svake sekunde, 365 dana u godini. Ovaj indeks obezbeđuje transparentnost u realnom vremenu za cenu itera izraženu u američkim dolarima. ETH_RR_USD je dnevna referentna stopa itera u američkim dolarima.”\nTim MekKort, direktor za derivate kapitala i alternativne instrumente u CME-u navodi:\n“Referentna stopa itera i indeks u realnom vremenu su dizajnirani da zadovolje potrebe tržišta koje se stalno menja. Obezbeđivanje transparentnosti cena i pouzdan izvor referentnih cena je ključni razvoj za korisnike Itirijuma.”\nTržište bitkoin fjučersa je pokrenuto u decembru 2017. godine od strane CBOE i CME berzi. Nedavno je Crypto Facilities, koji je regulisan od strane Uprave za finansijsko upravljanje u Velikoj Britaniji, predstavio “prve regulisane” fjučers ugovore za ETH. Ovi proizvodi će omogućiti investitorima da uzmu duge i kratke pozicije za ETH.\nPočetkom maja, banka Federalnih rezervi San Franciska je objavila da je na pad cene bitkoina, nakon vrhunca od 20.000 dolara, uticalo pokretanje trgovanja bitkoin fjučersima.


Evo kako izgledaju pripreme Vojske Srbije za vežbu "Vek pobednika" (FOTO) - Infobrif\nEvo kako izgledaju pripreme Vojske Srbije za vežbu „Vek pobednika“ (FOTO)\nObjavljeno 6.11.2018. u 20:21\nTANJUG / MINISTARSTVO ODBRANE, JOVO MAMULA\nPripadnici Kopnene vojske i Ratnog vazduhoplovstva i protivvazduhoplovne odbrane Vojske Srbije pripremaju se na poligonima „Pasuljanske livade“ i na Pešteru za predstojeću vežbu „Vek pobednika 1918-2018“.\nNa poligonu „Pasuljanske livade“ pripadnici Treće brigade, u sadejstvu sa RV i PVO realizovali su danas segment vežbe po temi „Borbena grupa u napadu“.\n„Mogli su da se vide i dejstva lovačke avijacije, lovačko-bombarderske avijacije, artiljerijskih sredstava i tenkova M-84“, dodao je general Kuzmanović.\nVežba „Vek pobednika 1918-2018“ izvodiće se u realnim uslovima i Vojska Srbije će tokom dva dana, sa oko 8.000 pripadnika na više od 600 borbenih sistema i 24 vazduhoplova prikazati nivo svoje operativne osposobljenosti.\n"Vek pobednika"Vojna vežbaVojskaVulin\nAustrija promenila stav u vezi sa Kosovom\nEK: Štimac uništio Zenit i zakomplikovao stvari Partizanu


Nimfomanka II deo\nU drugom delu filma "Nimfomanka", glavna junakinja nastavlja da pripoveda svoju divlju i poetičnu priču o seksualnim iskustvima.\nPosle niza bezuspešnih audicija za novu predstavu koju planira da režira, Tomas ostaje u pariskom teatru, žaleći se na loš kvalitet prijavljenih kandidatkinja.\nSvih 75 premijernih filmova 42. FEST-a. I deo\nPredstavljamo Vam svih 75 filmova ovogodišnjeg FEST-a.\nBeogradski filmski festival, FEST 2014, biće održan od 28. februara do 9. marta. U Sava centru, Domu omladine Beograda, Dvorani Doma sindikata, bioskopu Fontana i uz tradicionalni prateći program u Kinoteci.\nSvih 75 premijernih filmova 42. FEST-a! II deo


Pogledajte Roda katalog sa najnovijim ponudama koji je aktuelan od 22.02.2021 do 21.03.2021. Na 36 stranica ovonedeljne akcije možete pronaći najbolju robu iz kategorije Marketi i supermarketi. Ovaj Roda katalog sadrži više od 203 sniženih proizvoda koji čine najbolju ponudu za stvari koje redovno kupujete! Ako biste voleli da uštedite prilikom sledeće kupovine u prodavnici Roda, ne zaboravite da prelistate kompletan katalog od strane 1 do strane 36. Ako biste želeli da kupujete pametno i uštedite prilikom Vaše sledeće kupovine u prodavnici Roda, pogledajte najnoviji nedeljni katalog koji sadrži izvanredne cene i sjajne popuste. Posetite Promotheus.rs svakog dana i ne propustite neverovatne akcije Vaših omiljenih prodavaca.


U RS-u od jula skuplja struja\nDomaćinstva u Republici Srpskoj julski račun za struju platiće, u prosjeku, više za 9,4 odsto, nakon što je Regulatorna komisija za energetiku RS izašla u susrete zahtjevima svih preduzeća iz sistema “Elektroprivrede RS”, koja su i zatražila poskupljenje, pišu Nezavisne novine.\nNada Ćeranić, šef Sektora za tržište i tarife Regulatora, pojasnila je da u kategoriji domaćinstava u jednotarifnim brojanjima povećanja iznose 9,9 odsto, dok kod domaćinstava kojima se električna energija broji u dvije tarife povećanje iznosi 7,4 odsto.\nKako su precizirali u Komisiji, malim komercijalnim preduzećima neće biti povećana cijena struje, dok će javna rasvjeta poskupjeti za 8,2 odsto.\nŠto se tiče većih privrednih sistema, oni zasad mogu da odahnu.\n“Veći kupci koji su priključeni na 10, 110 i 35 kilovoltni napon imaće druge tarife, ako ih prihvati ‘Elektroprivreda RS'”, rekao je Milenko Čokorilo, direktor Regulatorne komisije za električnu energiju RS.\nTo praktično znači da za takozvane industrijske kupce Regulatorna komisija nije donijela odluku, jer to nije u njenoj nadležnosti, ali se, kako je rečeno, na formalnim raspravama i u toku postupka izmjene tarifnih sistema ERS izjasnila da će za njih isporučivati struju po istim cijenama energije, sve dok ne donesu odluku o eventualnim promjenama.\n“‘Elektroprivreda’ je zahtijevala da od kupaca iz RS ostvari prihod od 453 miliona maraka fakturišući struju i velikim i malim kupcima, a mi smo priznali da taj iznos bude oko 435 miliona”, rekao je Čokorilo.\nOn je objasnio da je malim komercijalnim kupcima, poput malih preduzetnika, odobren zahtjev da budu isključeni iz poskupljenja, dok u nekim tarifnim grupama poskupljenja idu i do 14 odsto.\nČokorilo je pojasnio da su hidroelektranama priznata potraživanja da im se nadoknade troškovi koji su rezultat korištenja zakona o korištenju hidropotencijala, dok termoelektranama, sa druge strane, nisu prihvaćeni svi zahtjevi.\n“Zahtjevi za povećanje od termoelektrana nisu u cijelosti prihvaćeni i to TE Ugljevik, kojoj je od zahtjeva od 22 miliona odbačeno četiri miliona, dok je TE Gacko zahtijevala 28 miliona, a prihvaćeno je 19 miliona”, kazao je Mladen Štaka, član Regulatorne komisije, dodavši da nisu prihvaćeni samo oni zahtjevi koje su imali u kategoriji fiksnih troškova.\nDragovan Petrović, sekretar Pokreta potrošača RS, rekao je da ovo poskupljenje predstavlja čist udar na budžet stanovništva, te da je za takvu korekciju izabran nepogodan trenutak. Naveo je da je platežna moć stanovništva u RS iz godine u godinu sve slabija, te da veliki broj potrošača ima problema s prilivima u porodični budžet i da će ih sada dodatno pogoditi poskupljenje struje, čiji troškovi u ukupnim troškovima domaćinstva iznose oko 20 odsto.\n“Moram reći da zahtjev od ‘Elektroprivrede RS’ uopšte nije trebalo ni da dođe do te komisije, jer je prvo trebalo da vide kako domaćinski posluju, s aspekta broja zaposlenih, plata koje su veće od prosjeka u RS i distributivnih gubitaka koji su ogromni, a koji su u odnosu na neke prosjeke u EU tri puta veći”, kazao je Petrović.\nTokom dana nismo uspjeli dobiti stav “Elektroprivrede RS” u vezi s poskupljenjem struje.\nDok vlasnik života u RS Milorad Dodik prijeti novim ratom, na drugoj strani dešava se nova otimačina javnog novca za pomoć njegovoj...


Avion iz Stockholma sa 82 putnika sletio na Međunarodni aerodrom Sarajevo – TVSA.BA\nPetak, 20 Maja, 2022 2:51\nNaslovna/Vijesti/Bosna i Hercegovina/Avion iz Stockholma sa 82 putnika sletio na Međunarodni aerodrom Sarajevo\nNedjelja, 5 Aprila 2020, 21:56\nAvion iz Stockholma sa 82 putnika sletio je na Međunarodni aerodrom Sarajevo večeras u 19.40 sati.\n– Međunarodni aerodrom Sarajevo još jednom je pokazao svoj značaj u kriznim situacijama, te ponovno opravdao naziv žile kucavice za cijelo bosanskohercegovačko društvo. Uz dopremu robe i lijekova koja se svakodnevno odvija i nakon obustave operacija za civilni promet, sarajevska zračna luka nastavlja igrati značajnu ulogu i u vraćanju bh. državljanja svojim obiteljima – saopćeno je iz Međunarodnog aerodroma Sarajevo.\nNakon evakuacije bh. građana iz Italije, sa Međunarodnog aerodoma Sarajevo organiziran je još jedan izvanredni let. U 13.00 sati sa sarajevskog aerodroma poletio je avion kompanije FlyBosnia prema Stockholmu na kojem je bilo 138 putnika, među kojima i šest beba. Prema informacijama ambasade Švedske u Sarajevu, riječ je uglavnom o državljanima Švedske i drugih nordijskih zemalja, odnosno osoba sa pravom boravka u tim zemljama, navodi se u saopćenju.\nZaposlenici Međunarodnog aerodroma Sarajevo poduzeli su sve predviđene higijensko-sanitarne mjere, uključujući dezinfekciju prtljaga, te su posebno poduzete mjere za zaštitu zaposlenika, prilikom prihvata i otpreme putnika.


Lideri Zapadnog Balkana u Sarajevu – Helsinški Parlament Gradjana Banja Luka\nLideri Zapadnog Balkana u Sarajevu\nDrugog dana Godišnjeg sastanka Odbora guvernera Evropske banke za obnovu i razvoj (EBRD) u Sarajevo su stigli lideri Zapadnog Balkana koji će, kako je najavljeno, razgovarati o brojnim temama ekonomske i političke prirode, od važnosti za cijelu regiju.\n“Povezivanjem ekonomija do snažnijeg rasta” fokus je Godišnjeg sastanka Odbora guvernera EBRD-a, koji je počeo jučer u Sarajevu.\nO ključnim temama za regiju govorit će predsjednik Crne Gore Milo Đukanović, premijer Albanije Edi Rama i premijer Sjeverne Makedonije Zoran Zaev. Bosnu i Hercegovinu će, u ovom dijelu programa, predstavljati predsjedavajući Vijeća ministara BiH Denis Zvizdić.\nNa samitu lidera Zapadnog Balkana bit će razgovarano o snažnijem ekonomskom rastu, razvoju infrastrukture (cestovne, energetske i digitalne), ali i drugim aktuelnim temama.\nUvodna sjednica Odbora guvernera održat će se danas, s obraćanjima počasnog gosta koji predstavlja državu domaćina, Jyrkia Kaitainena, potpredsjednika Evropske komisije za radna mjesta, rast, ulaganja i konkurentnost i Sume Chakrabartija, predsjednika EBRD-a. Za danas je također planiran i sastanak lidera Zapadnog Balkana\nBosni i Hercegovini, državi domaćinu, bit će posvećena posebna sjednica. Svi ovi događaji okupit će istaknute govornike iz cijelog svijeta s ciljem razmjene znanja i poticanja diskusije i debate.\nSvoje potencijale i strateške industrije, BiH će predstaviti na sesiji o potencijalima za investiranje u BiH, pod nazivom “Investirajte u BiH – Investirajte u profitabilne projekte”, koja se održava u četvrtak u zgradi Parlamentarne skupštine BiH.\nNa ovoj sesiji svim prisutnima će biti predstavljeni i benefiti investiranja u BiH, poput geografskog položaja, povoljnog pravnog okruženja i trgovinskih sporazuma, te prenesena pozitivna iskustva stranih investitora.\nPrevPrethodnaGodišnji izvještaj Helsinškog parlamenta građana za 2018.\nNarednaUčesnici Procesa Brdo-Brioni pozvali EU da razmotri proširenje na Zapadni BalkanNext


Vojvođanske NVO: Vlast onemogućava građanima da se kandiduju na izborima za mesne zajednice – Grupa za konceptualnu politiku\nNextO gradonačelniku i šišarkama\nBranka Ćurčić on мај 10, 2021\nVojvođanske NVO upozoravaju javnost da vlast pokušava da praktično onemogući građanima da se kandiduju na izborima za savete mesnih zajednica, koji su raspisani u pojedinim lokalnim samoupravama u Vojvodini.\nOrganizacija koja vlada našim gradovima i opštinama, i koja se predstavlja kao koalicija političkih stranaka SNS i SPS, odlučila je da isključi sve ljude koji nisu njeni članovi iz učešća u političkom i javnom životu, pa je ovih dana nasrnula i na naše pravo na mesnu samoupravu.\nOvo pravo je ugroženo odlukama lokalnih vlasti da uputstvima za sprovođenje izbora u mesnim zajednicama uvede obavezu overe potpisa građana koji su predlagači kandidata za članove njihovih saveta, kao i da im se onemogući rad u biračkim odborima i izbornim komisijama.\nApelujemo na organizacije, opozicione političke stranke i javne ličnosti da osude kršenje prava na lokalnu samoupravu koje je garantovano Ustavom Republike Srbije i brojnim međunarodnim aktima.\nOvog proleća će biti raspisani izbori u brojnim mesnim zajednicama, a u nekima su oni već u toku, međutim, opštinske vlasti su posebnim aktima – Uputstvo za sprovođenje izbora – odlučile da uskrate pravo građana da bez diskriminacije biraju i budu birani.\nObavezom plaćanja overe potpisa kod javnih beležnika građani će biti odvraćeni od učešća u radu mesne samouprave i obeshrabreni da učestvuju u izborima za članstvo u savetima mesnih zajednica.\nDa namere opštinskih vlasti nisu časne, kao i da ne postoji politička volja da se lokalna i mesna samouprava demokratizuju, otvore i učine odgovornim, dokazuje i to što su u Srbiji danas u toku pregovori o izbornim uslovima za organe vlasti u Republici Srbiji u kojima učestvuju i predstavnici Evropskog parlamenta.\nNapominjemo da mesna samouprava i mesne zajednice kao organizacije građana nisu organi vlasti i da je upravo zbog toga onemogućavanje građana da slobodno predlažu i biraju svoje kandidate na najnižem nivou lokalne samouprave dokaz da se u Srbiji radi o brutalnom kršenju političkih prava građana.


Nacionalni dan borbe protiv raka dojke obeležila je sumorna statistika koja pokazuje da je rak dojke vodeći uzrok smrti kod žena, a da je Srbija na drugom mestu u Evropi po broju umrlih od te bolesti.\nNacionalni dan borbe protiv raka dojke na teritoriji Srbije obeležava se danas po peti put, a cilj obeležavanja je isticanje pojačane preventivne aktivnosti. Razlog za to upravo leži u obeshrabrujućim podacima, koji govore da se i po broju obolelih i po smrtnosti rak dojke nalazi na prvom mestu oboljenja žena na teritoriji naše zemlje.\nPrema broju umrlih od raka dojke, Srbija se nalazi na drugom mestu, odmah iza Makedonije i upravo su to podaci koji su sistemu zdravstvene zaštite dali jedan veoma ozbiljan i odgovoran zadatak, da pokrene i omogući obavljanje preventivnih pregleda.\nU našoj zemlji, Instituti i zavodi za javno zdravlje intenzivno rade na promovisanju veoma značajne strategije - prevencije ranog otkrivanja raka dojke, sa zadatkom da upravo prenesu poruku ženama da jednom tokom godine treba odrediti dan za zdravlje.


Evropska zemlja u kojoj su parava homoseksualaca najugroženija jeste Azerbejdžan, pokazuje istraživanje grupe ILGA-Evrope.\nIstraživači su rangirali države duž skale od 0 do 100 u odnosu na to u kom procentu se poštuju prava pripadnika LGBT.\nKako navodi "Independent", grupa je 10. godinu zaredom ocenjivala 49 evropskih zemalja.\nOcene su date za 69 kategorija kao što su pravo na zaposlenje i ozvaničenje istopolne zajednice.\nAzerbejdžan je na skali dobio svega tri odsto, a zatim slede Turska sa pet i Jermenija sa sedam odsto.\nIzveštaji aktivista su prethodne dve godine ukazali na sve više hapšenja pripadnika seksualnih manjina u Azerbejdžanu.\nGrupe za ljudska prava osudile su vesti o masovnim hapšenjima i zloupotrebama i pozvale vlasti da oslobode one koji su u zatvoru.\nMinistarstvo unutrašnjih poslova Azerbejdžana odgovorilo je na kritike aktivista tvrdeći da takvi napadi nisu specifično usredsređeni na LGBT populaciju, već da se radi o suzbijanju prostitucije.\nKoje zemlje su najbolje za gej populaciju\nZemlje koje su dobro prošle na rangiranju ILGA su Malta, koja je bila prva sa skoro od 90 odsto. Belgija (73 odsto) i Luksemburg (70 odsto) su rangirane kao druga i treća najbolja evropska zemlja za LGBT prava.\nZemlje koje nastavljaju da rade zaista dobro su one koje su davno shvatile da prava LGBT ljudi ne podrazumevaju samo pravo na brak, rekla je Evelin Paradi, izvršna direktorka grupe za kampanju.\nZbog promene u broju kategorija koje su obuhvaćene istraživanjem, nekoliko zemalja koje su ranije smatrane liderima u jednakosti prava, kao što je Velika Britanija, videle su da su njihovi ukupni procenti opali između 2018. i 2019. godine. Prošle godine, Britanija je zabeležila 73 odsto i bila na četvrtom mestu, zajedno sa Finskom i Francuskom. Velika Britanija je pala na 66 odsto ove godine i na sedmom mestu je s Portugalom.\nŠto se tiče Srbije, njen skor je 28 odsto, što je u regionu bolje od Severne Makedonije (11 odsto), Bugarske (20) i Rumunije (21 odsto). Međutim, od Srbije su bolje rangirani i Crna Gora (36 odsto), BiH (31 odsto), Mađarska (41 odsto) i Hrvatska (47 odsto).\nHOROR NA LETOVANJU U naletu vetra velika grana pala na turiste u Azerbejdžanu, povređeno 19 osoba, od toga ČETVORO TEŽE\n“MIG 29” PAO U KASPIJSKO MORE Azerbejdžanski vojni avion srušio se blizu Bakua


BIRČEVIĆ GLEDAO REMI! Partizan odigrao nerešeno protiv Kluža - Informer\n21:36 Partizan 0\nBIRČEVIĆ GLEDAO REMI! Partizan odigrao nerešeno protiv Kluža\nKošarkaši Partizana odigrali su nerešeno u pripremnoj utakmici protiv rumunskog Kluža - 73:73\nNajefikasniji u redovima Partizana bio je novajlija Đorđe Majstorović sa 17 poena. Vilijam Hačer i Stefan Pot su dodali po 10, dok je Vanja Marinković zabeležio devet poena. Na drugoj strani istakao se Kindal Dajks sa 22 poena.\nNa ovom meču nisu nastupili Adin Vrabac, Frenk Robinson i Branislav Ratkovica, dok je srebrni iz Rija Stefan Birčevič svoje nove saigrače bodrio sa klupe.\nKošarka KK Partizan Kluž prijateljska utakmica


Zaharova o ubistvu Ivanovića: A gde je sada EU - 25.01.2018, Sputnik Srbija\nZaharova o ubistvu Ivanovića: A gde je sada EU\nKomentarišući istragu o ubistvu srpskog političara Olivera Ivanovića u nepriznatoj državi Kosovo, portparolka Ministarstva spoljnih poslova Rusije Marija... 25.01.2018, Sputnik Srbija\nrusija, vesti, svet, srbija, oliver ivanović, marija zaharova\n14:22 25.01.2018 (Osveženo: 14:42 25.01.2018)\n© Sputnik / Kirill Kallinikov / Uđi u foto-galerijuPortparolka Ministarstva inostranih poslova Rusije Marija Zaharova\nKomentarišući istragu o ubistvu srpskog političara Olivera Ivanovića u nepriznatoj državi Kosovo, portparolka Ministarstva spoljnih poslova Rusije Marija Zaharova je istakla odsustvo „ključne uloge Evropske unije na Balkanu“.\nHoti o istrazi Ivanovićevog ubistva: Čekamo reč tužilaštva\n23 Januar 2018, 21:38\n„To (ubistvo Ivanovića) predstavlja izuzetno ozbiljan incident, koji podriva svet i bezbednost u regionu, prepun potresa na Balkanu u celini“, rekla je ona.\nZaharova je naglasila da ruska strana podržava zahteve Srbije „da uključi srpske nadležne organe i policijske strukture u sprovođenje istražnih radnji“.\n„Iznenađuje ovako uzdržan stav Misije EU u oblasti vladavine prava… Rukovodstvo Misije se zapravo samo povuklo iz istrage i stiče se utisak da ga je jednostavno u celini predalo u ruke kosovske policije. S tim u vezi postavlja se pitanje šta se dogodilo sa ’ključnom ulogom Evropske unije‘ na Balkanu, o kojoj briselske birokrate već godinama govore?“, dodala je Zaharova.\nOna je istakla i da rezultati istrage o ubistvu Ivanovića nisu vidljivi, a da se „zahtevi Beograda za sprovođenje zajedničkog rada jednostavno ignorišu“.\n„Izgleda da Priština i njeni pokrovitelji imaju šta da kriju“, zaključila je ona.\nSrpski političar Oliver Ivanović ubijen je 16. januara u Kosovskoj Mitrovici.


decije decje sobe prodaja za decu namestaj\nIzrada nameštaja > Dečije i spavaće sobe > Dečije sobe prodaja\nDečije sobe deci pružaju sigurnost, i zato je bitno da budu lepo opremljene i funkcionalne kako bi se dete neometano u njima igralo i obavljalo druge aktivnosti. Da bi dete uživalo u svojoj sobi, potrebno je da soba bude obojena veselim bojama i da bude opremljena dečijim nameštajem,\nDeca obožavaju vesele boje i zanimljiv moderan nameštaj namenjen njihovom uzrastu. Pošto dečija soba ne služi samo za igranje, već i za učenje, u sobu morate ubaciti i radni sto. Prodaja nameštaja za dečije sobe vrši se u svim salonima nameštaja.\nDete mora da ima sobu u kojoj će nesmetano moći, da se odmara, igra i da uči. Veoma je važno da prilikom kupovine nameštaja za dečije sobe obratite pažnju na materijal od kojeg je nameštaj napravljen. Najbolje ide prodaja nameštaja za dečije sobe koji je lagan i koji dete samo može da pomera po potrebi.


od Admin taj Uto 27 Jan 2009 - 21:56\nGreška prilikom polaganja zakletve predsednika SAD Baraka Obame prvi put i izostanak Biblije prilikom drugog polaganja podstakli su mnogo teorija zavere, od onih da je lider Amerike to namerno uradio zato što je u stvari musliman, do one da mu je sve bilo namešteno.\nNapravio grešku... Na svečanoj inauguraciji Obama nije dobro izgovorio zakletvu, ali je imao Bibliju\nPonovljeno polaganje zakletve novog predsednika Sjedinjenih Američkih Država Baraka Obame u Beloj kući, dan nakon svečane inauguracije pred dva miliona ljudi u utorak 20. januara, izazvalo je mnoge spekulacije među brižnim Amerikancima. U javnosti, najviše na internetu, pojavile su se čak i razne teorije zavere, od toga da je Obama namerno izmenjao redosled reči zakletve na stepeništu Kapitol hila, do toga da mu je cela zbrka nameštena.\nNaime, dve stvari tokom svečane inauguracije zasmetale su Amerikancima.\nPrva je ta što amandman 20 Ustava SAD, koji je donet 1933. godine, predviđa da predsednički mandat odlazećeg predsednika prestane tačno u podne, kada počinje mandat novog lidera države, a cela ceremonija je u utorak malo kasnila. Na inauguraciji je tačno u 12 svoju numeru izvodila Jo Jo Mej, a Obama je u 12.05 položio zakletvu stavivši levu ruku na Linkolnovu Bibliju. Tehnički, to znači da je u tom kratkom periodu, od 12 do 12.05 časova, potpredsednik Amerike Džo Bajden, koji je položio zakletvu u 11.57 sati, bio u stvari predsednik države.\nDruga stvar, koja je još više zasmetala Amerikancima, bila je ta što je Obama pogrešnim redosledom izgovorio reči zakletve, na šta ga je naveo vrhovni sudija Džon Roberts.\n- Ja, Barak Husein Obama, svečano se zaklinjem da ću izvršavati dužnosti predsednika SAD verno i da ću svim svojim snagama čuvati, štititi i braniti Ustav SAD - izjavio je 44. američki predsednik, ponavljajući reči koje je izgovarao predsednik Vrhovnog suda.\nRoberts je, međutim, napravio malu grešku, izgovorivši reč „verno" posle reči „predsednika SAD", umesto ispred reči „dužnosti predsednika".\nNakon toga krenule su da se množe teorije zavere. Počeli su da se javljaju stručnjaci za Ustavni zakon SAD i da dovode u pitanje legitimitet novog predsednika.\nKako bi umirio zle jezike, Obama je pozvao Džona Robertsa u svoje odaje u Beloj kući, dan nakon svečane inauguracije, gde je ponovio zakletvu, onako kako je to trebalo da uradi prvi put, prema drugom članu američkog Ustava.\nPopravni... Predsednik SAD mislio da je ispravio grešku\nInauguracija broj dva odigrala se u Beloj kući u 7.35 po podne u takozvanoj sobi sa mapama u prisustvu Robertsa, koji je konzervativac i čiju je nominaciju za Vrhovni sud Obama osporavao. Zakletva je trajala 25 sekundi, a prisustvovala su joj samo četiri člana pres-službe Bele kuće.\n- To smo odlučili zato što je mnogo zabavnije - našalio se Obama.\nNije bilo ni kamera ni fotoreportera, a čak ni Obamina supruga Mišel nije bila prisutna.\nIako je Obama drugi put položio zakletvu od 35 reči bez greške, Amerikanci su opet imali primedbe. Problem je nastao što se niko nije setio da donese Bibliju na drugo polaganje zakletve, te je Obama rešio da to uradi bez nje.\nZakonski, to je bilo potpuno u redu, jer se u Ustavu ne pominje Biblija. Politički, međutim, to se ispostavilo kao veliki problem.\nMeđu komentatorima inauguracije Baraka Obame pojavili su se i oni koji smatraju da novi predsednik SAD uopšte nije trebalo da se osvrće na tvorce teorija zavera. Oni smatraju da je drugo polaganje zakletve bilo nepotrebno i da je Obama time napravio veliku grešku.\n- Takva reakcija Obame pokazala je da on očigledno smatra da se polaganje zakletve prvi put pred auditorijum od više miliona ljudi nije računalo. To ga, eto, sada košta kreiranja niza priča i sumnji u njegov legitimitet - smatra jedan od političkih analitičara.\nNakon toga počele su da kruže teorije zavere o tome da je Obama, koji je inače poznat kao veliki hrišćanin i redovno posećuje crkvu sa svojom porodicom, namerno izveo celu stvar jer je u stvari musliman.\nUjedno su se pojavile sumnje da je novi predsednik rođen na tlu Amerike. Naime, prema američkom Ustavu, državljanin Amerike može da postane bilo ko, ali predsednik mora da bude rođen na teritoriji SAD. Obama je, inače, rođen na Havajima, ali neverne Tome, međutim, tvrde da njegova krštenica ne postoji.\nMeđu teorijama zavere pojavila se naposletku i ona prema kojoj je grešku na svečanoj inauguraciji Roberts namerno napravio da bi diskreditovao Obamu, jer ga on nije podržao kao kandidata za Vrhovni sud, već je glasao protiv njega.\nSrećom, Obama nije prvi predsednik koji je ponovo polagao zakletvu. To su bili još Kelvin Kulidž i Čester Artur, a pojedinci smatraju da je to trebalo da uradi i Herbert Huver.


Fikret Abdić posjetio Cazin i pružio podršku Mirvetu Beganoviću – Fokus.ba\nKandidat Laburističke stranke BiH za načelnika Velike Kladuše i povratnik na političku scenu u našoj zemlji Fikret Abdić obilazi sa svojim stranačkim kolegama krajiške gradove u kojima su istakli kandidature za općinske izbore koji će se održati 2. oktobra.\nAbdiću, osuđenom ratnom zločincu, za načelničku poziciju u Velikoj Kladuši glavni je konkurent njegov nekadašnji stranački kolega, a danas kandidat DNZ-a i bivši načelnik Admil Mulalić, te nezavisni kandidat Adem Ado Pajazetović, inače poznati velikokladuški poduzetnik.\nNa video materijalu snimljenom u nekadašnjoj diskoteci “Kula” u Ćoralićima, nosilac liste Laburističke stranke za Općinsko vijeće Cazin Mirvet Beganović održao je govor i predstavio Abdića i ostale kandidate prisutnima. Inače, i Beganović je nekada bio član DNZ-a, stranke koju je osnovao upravo Abdić.\nFikret Abdić u posjeti Cazinu\nKako piše Cazin.net, Abdić je nakon boravka u Ćoralićima bio na ručku kod Ismeta Hrle, poznatijeg kao “Cigo”, vlasnika preduzeća “Elektrometal”.\n#fikret abdić#Mirvet Beganović


Bivši čuvar mreže Real Madrida uspeo je da se oporavi i vrati klupskim obavezama, iako se spekulisalo da će da završi karijeru i u Portu preuzme neku od funkcija.\nKasiljas je registrovan za portugalsku Primeru, nakon što je propustio gostovanje Krasnodaru u prvom meču 3. kola kvalifikacija za Ligu šampiona.\nIskusnom 38-godišnjem golmanu pre samo tri meseca pozlilo je na treningu Porta, kasnije je operisan, ali još ima želju da brani.\nKasiljas je pre dolaska u Porto 2015. godine više od 700 puta nosio dres Reala, osvojio je tri Lige šampiona i pet titula španske Primere.\nSa reprezentacijom Španije, za koju je branio čak 167 puta, osvojio je dve trofeja šampiona Evrope i jednom sveta.


Predsednik Srbije Aleksandar Vučić potvrdio je preko svog naloga na Tviteru da se nalazi u Sjedinjenim Državama, u poseti koja prethodno nije bila najavljena u javnosti. Glas Amerike nezvanično saznaje da je Vučić u privatnoj poseti Njujorku sa ćerkom, da diplomatska misija u Njujorku nema veze sa posetom predsednika Srbije, niti da je sa njim u kontaktu tim povodom.\nVučić je potvrdu svoje posete dao u tvitu u kom je odgovorio na tviter poruku lidera Narodne stranke i bivšeg ministra spoljnih poslova Srbije, te predsednika Generalne skupštine Ujedinjenih nacija, Vuka Jeremića, koji je, uz izvinjenje što "remeti planove da poseta ostane tajna", pitao šefa države zbog čega je tražio da nema obezbeđenje predviđeno protokolom i koliko je zbog njegove konferencije za štampu u subotu kasnilo poletanje aviona za Njujork.\nJeremić je pitao u narednom tvitu i da li je tačno da je Vučić prethodno bio u Parizu i da se tamo sastao sa predsednikom Kosova, Hašimom Tačijem.\n"Vuk Jeremić je sve u pravu. Trebalo je da imam večeru u njujorškom restoranu sa porodicom Soroš, ali su mi i oni otkazali, jer su videli da mi je Angela Merkel otkazala susret u Berlinu. Nažalost, nisam imao priliku da se sastanem ni sa kim iz porodice Soroš", tvitovao je Vučić misleći na porodicu američkog multimilijardera i filantropa mađarskog porekla, Đerđa Šoroša (eng. George Soros).\nVuk Jeremić je prethodno za sarajevsku televiziju "Fejs” rekao da Vučić "vodi tajne pregovore o Kosovu" i da je zato "privatno otputovao u Njujork", a o čemu javnost u Srbiji nije obaveštena.\n"Vučić je u utorak bio u Parizu na tajnoj večeri sa Hašimom Tačijem, a u nedelju je privatno otputovao u Njujork, o čemu javnost u Srbiji nije obaveštena. Sa Haradinajem takođe pregovara preko bliskog posrednika iz svog okruženja“, rekao je Jeremić.\n"Vučić je toliko bio sakriven da se slikao sa najmanje 50 putnika i samo onaj ko je imao problema sa vizom, nije mogao da vidi predsednika Srbije", rekao je Jovanov, što se odnosilo na redovni let Er Srbije za Njujork. "Toliko o tome koliko se krio", zaključio je on.\nBrnabić: Znam da Jeremić ništa ne zna\nPremijerka Srbije Ana Brnabić izjavila je da je Vuk Jeremić i ranije pokazivao da ne zna ništa.\nOna je rekla i da za pitanje o navodnoj večeri predsednika Srbije Aleksandra Vučića i kosovoskog predsednika Hašima Tačija u Parizu novinari treba da se obrate kabinetu predsednika.\n"Ja nisam portparol predsednika, ali znam da Vuk Jeremić ništa ne zna", rekla je Brnabić odgovarajući na pitanja novinara nakon posete Smederevskoj Palanci, prenose mediji.\nKako kaže, Jeremić je svojevremeno govorio i da nemačka kancelarka Angela Merkel neće da se sastane sa predsednikom Srbije, na šta je aludirao i Vučić u svom odgovoru Jeremiću na Tviteru, a da je do tog sastanka došlo.


Čelnici Niške Banje nadaju se boljitku u narednoj godini - koja je veoma važna za ovu gradsku opštinu\nPočetak/Društvo/Čelnici Niške Banje nadaju se boljitku u narednoj godini – koja je veoma važna za ovu gradsku opštinu\nNiške Vesti19. decembra 2020.\nFoto: Gradska opština Niška Banja\nOdbornici Skupštine Grada Niša usvojili su na sednici budžet grada, koji za 2021. godinu iznosi 11.8 milijardi dinara.\nOsvrćući se na budžet grada, predsednik Gradske opštine Niška Banja, Dušan Živković i predsednik Skupštine Tomislav Kostić, ne kriju zadovoljstvo i izražavaju veliku zahvalnost gradonačelnici Grada Niša, gospođi Dragani Sotirovski i svim odbornicima koji su prepoznali da je ulaganje u kapitalne projekte, koji će se naredne godine realizovati u Niškoj Banji, pokretač razvoja Gradske opštine Niška Banja, koja je veliki potencijal za razvoj Grada Niša.\nNaime radi se o projektima izgradnje Akva parka i Kulište.\nZa izgradnju akva parka grad je opredelio parcelu na “Loznom kalemu” na samom ulazu u Nišku Banju. Predviđeno je izdvajanje 496 miliona dinara za izgradnju prve faze.\nZa drugi, ali ne i manje vredan projekat “Kulište” u budžeta grada planirano je 20 miliona dinara, dok je Ministarstvo trgovine, turizma i telekomunikacija izdvojilo 40 miliona.\nKako je i ranije istakla gradonačelnica Niša, “zadatak je da Nišku Banju učinimo prepoznatljivom u turizmu. Grad je tu da pomogne u onom delu da Banja ima bolje sadržaje, da uredi prostor i da dobije sve što jedna banja mora i treba da ima”. Samo sinergijom Grada Niša i Gradske opštine Niška Banja može se Banji vratiti stari sjaj i zasluženo mesto na turističkoj mapi Srbije.\nakva park budžet doc dr Tomislav Kostic Dušan Živković gradska opština izgradnja predsednik Skupština\nZa akva-park naredne godine 960 miliona dinara, za terme 60 miliona


Crnogorski dvojac 2L objavio pjesmu i spot "Loša vijest" - MagazinNina\nCrnogorski dvojac, članovi grupe 2L, ne prestaju sa iznenađenjima. Mladi trep izvođači iz Podgorice svakim novim hitom naprave pometnju daleko starijim kolegama kada je trending na “jutjubu” u pitanju, a neobičnim tekstovima i vrhunskom produkcijom pesama zaludeli su i najpoznatije srpske tiktokere.\nNa njihov šarm, ali i milionske preglede nije ostala imuna ni mlada folk pevačica Katarina Didanović sa kojom su Luka i Lazar snimili novu pjesmu pod nazivom “Loša vest”.\n– Drago nam je što smo za kratko vreme uspeli da postanemo prepoznatljivi i što se naše pjesme slušaju širom granica bivše Jugoslavije. Trudimo se da budemo svoji, drugačiji i da ništa od toga što radimo ne bude usiljeno. Muzika je naša ljubav i tako se ophodimo prema njoj. Svakodnevno dobijamo prelijepe komentare na račun pjesama koje smo do sada snimili, a obećavamo publici da ćemo zajedno sa “Fleks” produkcijom tek napraviti muzičko i vizuelno ludilo – rekao nam je Lazar Živanović.


Zaštita životne sredine: Sanacija i uređenje divljih smetlišta - GLAS OPOVA\nZaštita životne sredine: Sanacija i uređenje divljih smetlišta\nSanacija i uređenje divljih smetlišta\nOPOVO, 3. jun 2021 – Na osnovu inspekcijskog nadzora Inspekcije za zaštitu životne sredine Opštinske uprave Opovo i sačinjenog zapisnika, na celoj teritoriji Opštine Opovo sprovodi se sanacija i uređenje divljih smetlišta.\nDeterminisano je osam takvih smetlišta i trenutno se obavlja čišćenje lokacija Bajbuk u Opovu, Jer u Sefkerinu i kod stare ciglane u Sakulama.\nSredstva za izvođenje radova planirana su budžetom Opštine Opovo za 2021. godinu sa pozicije budžetski fond za zaštitu životne sredine. Ukupno planirana sredstva za realzaciju aktivnosti koje će se sprovoditi tokom godine iznose 2. miliona dinara sa pdv-om.\nU pripremi nova odluka o odlaganju otpada\nKomunalni otpad se sakuplja, ponovo iskorišćava i odlaže u skladu sa Zakonom o upravljanju otpadom i posebnim propisima kojima se uređuju komunalne delatnosti.\nOpština Opovo je poslove održavanja čistoće na svojoj teritoriji od 2009. godine poverila „Brantner otpadnoj privredi“ D.O.O.\nDomaćinstva i drugi proizvođači komunalnog otpada su dužna da odlažu otpad iz domaćinstva u kante ili kontejnere koje obezbeđuje „Brantner otpadnoj privredi“ D.O.O.\nOpasan otpad iz domaćinstava ( otpadne baterije, akumulatori, ulja, otpad od električnih i elektronskih proizvoda , bojei lakovi, pesticidi…) predaje se ovlašćenom operateru.\nDomaćinstva su u obavezi da vrše selekciju i odvojeno skupljanje otpada radi reciklaže( papir,metal, plastika, staklo)\nJedinica lokalne samouprave je u obavezi da Odlukom utvrdi lokacije za odlaganje inertnog, odnosno građevinskog otpada i otpada od rušenja na kojima se može odlagati samo ta vrsta otpada. Na snazi je Odluka iz 2010. godine a zbog promene pojedinih lokacija, u pripremi je nova odluka.\nBiorazgradivi otpad se takođe odlaže na utvrđene lokacije.\nSportski vikend: U Sakulama se igra poslednje kolo, Opovčani u Pločici za overu opstanka, u nedelju dupli košarkaški program\nOctober 21, 2021, 16:09


Renault ostvario rekordnu polugodišnju dobit iz poslovanja - Auto Republika\nRenault ostvario rekordnu polugodišnju dobit iz poslovanja\n27/07/2018 - 14:23\nRenault je ostvario rekordnu profitabilnost u prvom polugodištu, u najvećoj meri zahvaljujući rastućim tržištima, što je doprinelo savladavanju izazova u vidu nepovoljnih stranih kurseva.\nDobit iz poslovanja je porasla za 5,2 odsto na 1,914 milijardi evra, što je doprinelo rekordnom procentu od 6,4 odsto u odnosu na ranijih 6,2.\nPrihod je porastao za 1,4 odsto na 29,99 milijardi evra. Viši troškovi repromaterijala uticali su na neto dobit, koja je pala 16,3 odsto na 2,04 milijarde evra, takođe opterećena troškovima restrukturiranja, od oko 150 miliona evra, kao i slabijim dolarom, argentinskim pezosom i brazilskim realom.\nNegativni efekti kursa su doveli do pada u dobiti iz automobilskog sektora od 0,5 odsto, koja se svela na 26,87 milijardi evra, uprkos boljoj cenovnoj politici.\nRenault je ranije u toku ovog meseca saopštio da je prodaja vozila u prvom polugodištu porasla za 9,8 odsto na rekordnih 2,07 miliona, zahvaljujući dobrim rezultatima na ruskom i južnoameričkom tržištu.\nŠef alijanse, Karlos Gon, rekao je da su rekordi rezultat Renaultove „strategije regionalne diversifikacije“.\nRenault je revidirao prognozu za ovu godinu u vezi sa rastućim prihodima grupe i zadržavanjem prinosa iznad šest odsto. Što se tiče ostatka godine, moguć faktor „vetra u čelo“ uključuje novi emisioni testni ciklus, poznat kao WLTP, kaže šefica finansija, Klotilda Delbos.\nNovi testni standardi nastavljaju da unose „nesigurnost“ u prognozu za drugo polugodište, kaže Delbosova. Kompanija je odbila da da procenu mogućih negativnih efekata.\nDaimler i Valeo su već upozorili na negativne efekte po zaradu, koje će izazvati stupanje na snagu WLTP-a u Evropi (od septembra).\nGlavni operativac Renaulta, Tijeri Bolor, rekao je da „još uvek ima posla“ kojeg kompanija treba da odradi da bi se ispoštovali rokovi vezani za sertifikaciju. Ipak, francuski proizvođač ne očekuje da će imati značajnijih problema u vezi sa negativnim uticajem WLTP-a na poslovanje. Po Boloru, svi sertifikati bi trebalo da budu kompletirani do sredine avgusta.\nUdarac u vidu sankcija Iranu\nIran je osmo po veličini tržište za Renault, sa preko 160.000 prodatih jedinica 2017. Međutim, SAD su sprovele ekonomske sankcije protiv ove bliskoistočne zemlje.\nDelbosova je rekla da Renault očekuje „gotovo nultu“ prodaju u Iranu i isporuke komponenti za sklapanje u drugoj polovini godine, jer će na snagu stupiti nove sankcije.\nKarlos Gon je postavio cilj od 15 odsto tržišnog udela i prodaju od više od 250.000 jedinica u Iranu do 2022., ali ti planovi su sada u velikoj meri ugroženi. Renault je u avgustu 2017. saopštio da će formirati zajednički poduhvat sa iranskim partnerima da bi proizvodio dodatnih 150.000 vozila godišnje. Iranski državni mediji su naveli da je vrednost posla oko 660 miliona evra.\n„Mi ne želimo da napustimo Iran“, rekao je Gon u junu, dodavši da je Renault u kontaktu sa američkim zvaničnicima. „Ipak, ne možemo dovesti Renault u opasnost.“\nBolor je sugerisao da je Renault ispratio primer PSA grupe i drugih kompanija koje su obustavile poslovanja u Iranu. „Ukoliko se u potpunosti saglasimo sa američkim sankcijama, najverovatnije je da će naš razvoj biti obustavljen“, rekao je on.\nRenault je takođe usporio sa prodajom partnerima, što uključuje dizel motore za Mercedes. Nissan je takođe smanjio svoj udeo zbog lošijeg kotiranja na američkom tržištu. Doprinos japanske kompanije je pao za 38 odsto na 805 miliona evra.\nIzvori: Reuters i Bloomberg\ntags: iran nissan poslovanje renault renault nissan alijansa\nprevious Pad profita Daimlera u drugom kvartalu će se nastaviti i u trećem\nnext Analiza: Menli će prvo morati da se pozabavi problemima na kineskom tržištu


RTCG - Radio Televizija Crne Gore - Nacionalni javni servis :: Nauka i tehnologija :: Na Smart Techu prikazana najnovija tehnološka dostignuća / print=true\n01. 12. 2019. 23:33 >> 23:29 0\nUčesnici sedmog Sajma novih tehnologija „Smart Tech“, koji je održan 29. i 30. novembra prezentovali su posjetiocima najnovija tehnološka dostignuća i svjetski poznate brendove koji su dostupni u Crnoj Gori, a koje karakteriše visok kvalitet, funkcionalnost i primjenljivost u svim sferama života.\nNa ovogodišnjem Smart Tech-u koji je održan centralnom atrijumu TC Delta City, mnogobrojnim posjetiocima su se predstavile renomirane kompanije, firme i institucije: Crnogorski Telekom, Telenor, Mašinski fakultet Univerziteta Crne Gore, D Photo Trade, Kimtec CG, Fin-ing - 3D Soba, Univerzitet Donja Gorica, ''Montebot tim'' Osnovne škole „Pavle Rovinski“ i Crnogorski savez za tehničku kulturu „Politehnika“.\n"Učesnici sajma su Veliku pažnju mlađih generacija izazvala su različita inovativna rješenja iz oblasti robotike, elektronike, kao i 3D tehnologije. Najmlađi posjetioci bili su u prilici da sagledaju raznovrsne mogućnosti i funkcionalnosti Lego robota, vještačke ljudske ruke, humanioidnog robota, kao i da nauče na koji način funkcioniše automatski uređaj za koktele, Teslin kalem i elektro magnetni top", navodi se u saopštenju.\nPored navedenog, sagledali su procese prilikom 3D modelovanja i 3D štampe.\n"Veoma korisna aktivnost sajma za svu djecu i roditelje bila je i panel diskusija na temu “Digitalna pismenost i digitalna bezbjednost djece u Crnoj Gori”. Panelisti su prezentovali načine za bezbjedno korišćenje digitalne tehnologije i obrazložili njihovo korištenje u nastavi i pomoći djeci u procesu učenja", kazali su organizatori.\n"Ljubitelji novih tehnologija posebno su se zainteresovali da oprobaju moderno dizajnirane električne skutere brenda Motogrini. Takođe, interesantni su bili univerzalni lokatori koji se mogu zakačiti na ogrlicu kućnog ljubimca, biciklo ili prtljag i na taj način sačuvati od krađe ili gubljenja, kao i auto lokatori koji omogućavaju uvid u lokaciju automobila u svakom trenutku."\nSaradnja organizatora Smart Tech-a sa akademskom zajednicom, rezultirala je i uspješnom realizacijom konkursa za studente na temu „Savremene tehnologije i pametna specijalizacija“.\n"Neka od najboljih idejnih rješenja, sa značajnim potencijalom socio-ekonomskog uticaja na postulate pametne specijalizacije, upravo su i prikazana na sajmu", navode organizatori i dodaju:\n"O uspješnosti sajma svjedoče pozitivne reakcije i komentari posjetilaca, kojih je tokom dvodnevnog trajanja sajma, u petak i subotu, bilo više nego duplo u odnosu na prethodne dane u Delta Sitiju."\nSajam je održan u koorganizaciji agencije Vision Event i NVO Secure, pod pokroviteljstvom Ministarstva nauke


Savjet za konkurentnost razmotrio više zakona koji imaju uticaja na poslovni ambijent: Ukloniti sve prepoznate biznis barijere\nU četvrtak, 24. oktobra 140. sjednica Vlade CG\nPredsjednik Marković sjutra otvara konferenciju „Sinergija – ključ uspjeha regiona“\nMinistarka Pribilović na Mediteranskoj konferenciji OEBS-a u Tirani\nPremijer Marković položiće na Žabljaku kamen temeljac hotela „Durmitor“\nPotpisivanje Memoranduma o razumijevanju Ministarstva nauke sa IPPOG grupom\nU zvaničnoj posjeti Crnoj Gori u utorak ministar ekonomije i energetike SR Njemačke Peter Altmajer\nPremijer Marković sjutra otvara nacionalnu konferenciju o ranom razvoju djeteta\nU četvrtak, 17. oktobra 139. sjednica Vlade CG u Pljevljima\nPremijer Marković sjutra u radnoj posjeti opštini Kotor\nMinistarka Damjanović na konferenciji „INNOVEIT 2019“ u Budimpešti\nDatum objave 03.07.2019 15:18 | Autor SLUŽBA ZA ODNOSE S JAVNOŠĆU VLADE CRNE GORE\nSavjet za konkurentnost razmotrio je na danas održanoj VII sjednici, kojom je predsjedavao premijer Duško Marković, više pripremljenih zakona koji imaju uticaja na poslovni ambijent i ocijenio da je potrebno ukloniti sve prepoznate biznis barijere u cilju povećanja konkurentnosti i daljeg razvoja crnogorske ekonomije.\nČlanovi Savjeta iz poslovne zajednice – Privredna komora Crne Gore, Američka privredna komora u Crnoj Gori, Savjet stranih investitora, Unija poslodavaca Crne Gore i Montenegro biznis alijansa – ocijenili su pozitivnim predložene tekstove kojim se predmetne djelatnosti usaglašavaju sa legislativom Evropske unije i iznijeli više sugestija za dalje unapređenje predloženih propisa. Savjet je zadužio resorna ministarstva da razmotre dostavljene komentare privrednih udruženja.\nPredlogom zakona o javnim nabavkama uvodi se centralizovani elektronski sistem javnih nabavki, smanjuju se formalizam, biznis barijere i trošak pripreme ponuda na način što se ispunjenost uslova za učešće u postupku javne nabavke dokazuje „Izjavom” privrednog subjekta i ustanovljava se, u skladu sa direktivama EU, ekonomski najpovoljnija ponuda kao jedini kriterijum za izbor.\nPredsjednik Savjeta je, zaključujući raspravu po ovoj tački dnevnog reda ocijenio da predloženi tekst predstavlja važan iskorak, ali je zatražio dalji rad na tekstu kako bi bila spriječena svaka do sada registrovana mogućnost zloupotrebe postupka javnih nabavki koje dosadašnji zakon nije tretirao.\nPredlogom zakona o putevima uređuje se u skladu sa legislativom EU oblast koja se odnosi na pravni položaj puteva, uslove i načine upravljanja putevima, njihovu zaštitu i održavanje, kao i izvore i načine finansiranja, a posebno uslove izgradnje i rekonstrukcije puteva i inspekcijskog nadzora.\nU okviru rasprave po ovoj tački dnevnog reda diskutovalo se o načinu i i sistemu utvrđivanja naknada koje proizilaze iz zakona, a plaćaju ih privredni subjekti. Dogovoreno je da se održi još jedan set kosultacija između predstavnika resornog ministartsva, udruženja svih poslodavaca i Zajednice opština.\nSavjet je razmotrio Predlog zakona o izmjenama i dopunama Zakona o prevozu u drumskom saobraćaju koji su inicirala udruženja taksista sa ciljem suzbijanja sive ekonomije u ovoj oblasti i Sugestije na Nacrt zakona o profesionalnoj rehabilitaciji i zapošljavanju lica sa invaliditetom koje je uputila Unija poslodavaca sugerišući da se stopa posebnog doprinosa na zapošljavanje lica sa invaliditetom za poslodavca koji ima 20 do 50 zaposlenih smanji sa 20 na 10 odsto. Savjet je zadužio Ministarstvo rada i socijalnog staranja da razmotri inicijativu i pokuša da je usaglasi sa predlagačem i predstavnicima udruženja osoba sa invaliditetom.\nRazmatrajući materijal Unije poslodavaca koji se tiče zapošljavanja stranaca – nerezidenata i Informaciju o primjeni Zakona o strancima u dijelu realizacije radnih dozvola Savjet je zadužio Ministarstvo unutrašnjih poslova da razmotri predložene sugestije Uprave za inspekcijske poslove koje se odnose na Zakon o strancima i pozvao nadležne organe, pogotovo inspekcijske službe, da ulože dodatni napor sa ciljem ažurnog otklanjanja uočenih izazova.\nSavjet je razmotrio Osvrt na temu siva ekonomija Američke privredne komore u kojim je konstatovano da je jedan od ključnih nalaza u Izvještaju o poslovnom ambijentu Američke privredne komore za period 2017-2018. godina da je nelojalna konkurencija proizvedena neformalnom ekonomijom ozbiljna prepreka koja negativno utiče na poslovno okruženje u Crnoj Gori te da su privrednici koji regularno posluju i redovno ispunjavaju svoje obaveze prema državi u neravnopravnom položaju u odnosu na one koji posluju u sivoj zoni. U skladu sa tim sugerisano je da se fokus stavi i na monitoring preduzetih radnji kontrole subjekata koji nisu registrovani za obavljanje privredne djelatnosti.\nSavjet je razmotrio Analizu stanja u oblasti registracije preduzeća sa mjerama unaprjeđenje. Savjet je ocijenio da Centralni registar privrednih subjekata treba da nastavi da egzistira u okviru Poreske uprave do uspostavljanja mogućnosti za potpunu elektronsku registraciju preduzeća, nakon čega bi se trebali stvoriti preduslovi za osnivanje posebne agencije za registraciju preduzeća u skladu sa evropskom i regionalnom praksom.\nRazmotrena je Informacija o uključenosti privatnog sektora u donošenje propisa na lokalnom nivou u kojoj je navedeno da gotovo sve jedinice lokalne samouprave definišu privredni razvoj kao jedan od prioriteta razvoja te da je u šest jedinica započeo proces sertifikacije gradova sa povoljnim poslovnim okruženjem, u čijem fokusu je saradnja lokalne uprave sa privatnim sektorom kroz niz modela sa ciljem formiranja Privrednog savjeta na lokalnom nivou. Ukazano je na potrebu aktivnijeg angažmana jedinica lokalne samouprave u procesu kreiranja povoljnog poslovnog ambijenta.


Poslanici NSRS-a danas razmatraju dug RS-a od više od pet milijardi KM - informativa.ba\nBiznis Finansije Poslanici NSRS-a danas razmatraju dug RS-a od više od pet milijardi KM\nPoslanici NSRS-a danas razmatraju dug RS-a od više od pet milijardi KM\nPoslanici NSRS -\nRazmatranjem informacije o dugu RS-a na kraju 2014. godine danas je nastavljena sjednica Narodne skupštine RS-a.\nStanje ukupnog duga RS-a na kraju prošle godine iznosilo je pet milijardi i 55,2 miliona KM.\nOd tog iznosa vanjsko zaduženje RS-a je bio dvije milijarde i 887,1 milion KM, od čega dug entitetskog budžeta milijarda i 859,05 miliona KM, jedinica lokalne samouprave 63,45 miliona KM, a dug javnih preduzeća i Investiciono-razvojne banke (IRB) RS-a 964,68 miliona KM.\nUnutrašnje dugovanje RS-a na kraju 2014. iznosilo je dvije milijarde i 168,04 miliona KM, od čega je samo ta obaveza budžeta bila milijarda i 527,97 miliona KM, dug jedinica lokalne samouprave iznosio je 330,36 miliona KM, te fondova socijalne sigurnosti 309,72 miliona KM.\nPoslanici bi danas, drugog dana zasjedanja, trebalo da razmatraju realizaciju strategije zapošljavanja u RS-u za period 2013.- 2014., te informaciju o stanju u oblasti penzionog osiguranja u prošloj godini.\nTokom jučerašnjeg dana završena je rasprava o izvještaju o poslovanju Investiciono-razvojne banke (IRB) RS-a u prošloj godini, o realizaciji Programa rješavanja problema raseljenih osoba, povratnika i izbjeglica za prvih šest mjeseci ove godine, kao i o godišnjem izvještaju Visokog sudskog i tužilačkog vijeća Bosne i Hercegovine za 2014. godine.\nNajavljeno je da će se o svim tačkama razmatranim u ovom nastavku ranije prekinute sjednice entitetskog parlamenta poslanici izjasniti sutra.\nOznake: #NSRS #RS #dug #razmatranje


Predstavljeni pobednici konkursa za najlepšu skulpturu od limenki – Udruženje Reciklera Srbije\nPredstavljeni pobednici konkursa za najlepšu skulpturu od limenki\nNovember 2, 2013\tod Recikleri Srbije\tu Vesti\nU Delta Sitiju su svečano predstavljeni pobednici za najlepšu skulpturu od limenki u okviru konkursa Apatinske pivare “Reciklirajte i vi“. Predstavljene su skulpture studenata fakulteta primenjenih umetnosti koji su svoje radove izložili u atrijumu Delta Sitija, a prolaznici su glasali i odabrali najlepšu.\n“Svaki put se trudimo da pokrenemo nešto novo, a ideja za ovaj konkurs je bila da pokažemo građanima kako i umetnost može biti jedan od načina da se upotrebi reciklažni materijal”, rekla je Sanja Ivanš, PR menadžer Apatinske pivare.\nOrganizovanjem konkursa Apatinska pivara još jednom želi da ukaže na značaj reciklaže, a akciju „Reciklirajte i vi“ organizuje već šest godina za redom.\nPobednike su proglasili Sanja Ivanš, PR menadžerka Apatinske pivare i Marko Lađušić, prodekan Fakulteta primenjenih umetnosti.\nPobednici ovogodišnjeg konkursa su Ana Marija Spasenović, Jelena Dunđerović, Aleksandar Ćulibrk, Dunja Kostić koji su ovu skulpturu pravili tri dana.


Isporuka obećane pomoći – Sovereign Order of Malta Embassy to Serbia\nKragujevac , 30. Oktobar\nU sali opštine Kragujevac održala se zvanična isporuka od strane Ambasadora Alberta di Luke, obećane humanitarne pomoći Ambasade Suverenog Malteškog reda u Srbiji , Udruženju grada protiv dečijeg dijabetesa . Ambasadora su primili novoimenovani gradonačelnik Radomir Nikolić , u pratnji članova Gradskog veća za zdravstvenu zaštitu Gordane Damnjanović , socijalne politike i i društvene brige o deci Slađane Radisavljević , i naravno predsednika Udruženja Borka Marinkovića . Kompleti za merenje nivoa šećera u krvi , laptop, igračke i odeća za decu su prva poslata pomoć , takođe i zahvaljujući dobrotvornoj večeri organizovanoj u junu u Milanu , od strane Meritalia i Zepter International u saradnji sa Ambasadom Suverenog Malteškog reda u Beogradu . Uz pomoć Delegacije Suverenog Malteškog reda iz Lombardije, trenutno je u procesu organizacije , povodom Svetskog dana dijabetesa 14. novembra , dostava pošiljke značajne količine hrane , odeće i lične higijene ovom udruženju.\nNaš Nacionalni praznik povodom Sv. Jovana Krstitelja


Svetosavski knјiževni antikvarijat - razmena knјiga - Megafon\nNastavlja se uklanjanje novogodišnje dekoracije Uhapšen osumnjičeni da je opljačkao taksistu\nSvetosavski knјiževni antikvarijat – razmena knјiga\nJan 24, 2019 U rubrici: kultURA!, webetext\nU petak, 25. januara, ponesite neku svoju pročitanu knjigu i iskoristite je kao ulaznicu na Antikvarijat u holu Niškog kulturnog centra od 11 do 14 sati.\n“Pored toga što ćete, u holu Niškog kulturnog centra, za sebe moći da izaberete i uzmete knjige s ovogodišnjeg Antikvarijata, možda ćete baš knjigama koje vi donesete, obradovati neke druge posetioce, lјubitelјe pisane reči”, kažu organizatori.\nU realizovanju ove manifestacije su učestvovale Univerzitetska biblioteka i biblioteka Narodnog muzeja, doniranjem knjiga iz svojih fondova. Ove godine, Niški kulturni centar donira paket vrednih knjiga s Antikvarijata deci bez roditelјskog staranja iz Doma Duško Radović iz Niša. Doniranje knjiga je predviđeno za 13 sati, u Holu Niškog kulturnog centra.\nSvetosavski književni antikvarijat pripremila je urednica Književnog programa u Niiškom kulturnom centru, Tatjana Milenković.\nAntikvarijat – Foto – NKC


MERKEL ZABRINUTA Upozorava na opasnost od 19.200 novozaraženih dnevno | Novosti.RS\n-Ako ovako nastavimo, ovim trendom, onda ćemo imati 19.200 infekcija dnevno. To je onda kao i u drugim zemljama-upozorila je ona na video konferenciji predsedništva CDU.\nKazala je da se mora delovati protiv lokalnih žarišta, jer bi u suprotnom za Božić Nemačka imala brojke kao druge zemlje.\nPrema pisanju „Bild-a“, Merkel je kazala da je broj zaraza u Evropi veoma zabrinjavajući i da je neophodno da se u Nemačkoj učini sve kako bi se sprečio ponovni eksponencijalni rast.\nUkazala je da je potrebno postaviti prioritete, te da privreda mora nastaviti da radi, škole i obdaništa da ostanu otvoreni, ali da je fudbal nešto sekundarno.\nTakođe je kritikovala i lokalne vlasti, posebno vladu pokrajine Berlin, poručivši da u "tom gradu mora konačno nešto biti preduzeto".\nAngela Merkel Nemačka Korona virus korona u Nemačkoj


Istovremeno, bruto domaći proizvod EU je porastao na kvartalnom nivou za 2,1 procenat, navodi se u saopštenju na veb sajtu Evrostata.\nNajveći rast BDP-a u odnosu na drugo tromesečje zabeležila je Austrija (+3,8%), zatim Francuska (+3,0) i Portugalija (+2,9%). Najniže stope rasta su imali Rumunija i Slovačka (po +0,4%), a privredni rast Litvanije je iznosio nula odsto.\nU poređenju sa trećim tromesečjem prošle godine, privredna ekspanzija u evrozoni iznosi 3,9 odsto, a u 27/-.članoj EU 4,1 odsto.\nNa osnovu desezoniranih podataka, obim BDP-a u evrozoni i EU i dalje je za 0,3 procenta, odnosno za 0,1 posto, respektivno, ispod nivoa u četvrtom kvartalu 2019, poslednjem pretpandemijskom tromesečju.\nEvrostat je takođe objavio u odvojenom izveštaju da je broj zaposlenih u evrozoni i EU porastao u periodu jul-septembar za po 0,9 odsto u odnosu na prethodni kvartal, dok na godišnjem nivou beleži rast od 2,1 posto u oba bloka.\nPo rastu zaposlenosti na kvartalnom nivou su prednjačile Irska (+4,0%), Španija (+2,6%), Litvanija (+2,1%), Estonija i Grčka (obe po +1,9%), dok je pad zaposlenosti zabeležen u Letoniji (-2,0%), a u Finskoj je broj zaposlenih ostao na nepromenjenom nivou u odnosu na drugo tromesečje.\nEvrozona privredni rast EU


Kina vraća Kosovo na dnevni red SB UN\nIzvor: Radio Televizija Vojvodine, 02.Okt.2018, 00:11\nZahvaljujući Pekingu, Savet bezbednosti Ujedinjenih nacija ponovo će diskutovati o pitanju Kosova i Methije na sednici u novembru, pišu današnje "Novosti."\nKina će sledećeg meseca biti predsedavajuća svetske vlade i u dnevni red će uvrstiti izveštaj generalnog sekretara Antonija Gutereša o situaciji na KiM, za razliku od Velike Britanije koja je sprečila da se on razmatra tokom avgusta, kada je imala predsedavajuću poziciju, navodi list.\nRedovan termin za >> Pročitaj celu vest na sajtu Radio Televizija Vojvodine << diskusiju o KiM padao je baš u avgustu.\nStopama Londona, kako list podseća, pošao je i Vašington, koji je po rotirajućem redosledu krojio plan rada za septembar, pa su i SAD isto tako izbegle da se raspravlja o Kosovu i Methiji.\nS obzirom na to da su se izveštaji svih generalnih sekretara UN, od 1999. godine, pravili za tromesečni period, a da će do novembra proći nova tri meseca od poslednjeg napisanog, ali ne i razmatranog Guterešovog raporta, pred Savet bezbednosti će se u tom trenutku naći dva izveštaja prvog čoveka svetske organizacije, navodi list.\nPrvi koji se odnosio na period od 16. aprila do 15. jula 2018. godine i drugi, koji će pokriti dešavanja od jula do sredine oktobra.\nTako će ovo biti prvi put da se zasedanje posvećeno KiM održi posle pola godine, jer je poslednje bilo u maju.\nPogledaj vesti o: Autonomna pokrajina Kosovo i Metohija, Vašington\nVečernje novosti: KFOR pomagao Tačiju da upadne na sever!\nNezavisne Novine: "Novosti": Kfor davao podršku Tačijevoj posjeti\nRadio Televizija Vojvodine: Kfor pomagao Tačiju da upadne na sever


Регион Архиве – Источно / Istočno\nUhapšen Slobodan Kašćelan, navodni vođa „kavačkog klana“\nZAGREB - Zemljotres jačine 3,1 stepena po Rihter registrovan je sinoć u Hrvatskoj, poslije 23 sata.\nPODGORICA - Tridesetosmogodišnja pacijentkinja iz Podgorice, koja se porodila u osmom mesecu trudnoće, preminula u od posledica koronavirusa u Kliničkom centru Crne...\nOd posljedica korona virusa preminula je doktorka Rada Kovačević (67), saopštio je Sindikat ljekara i farmaceuta Srbije. Doktorka Kovačević je bila specijalista oftalmologije u Vrbasu. -...\nBEOGRAD - U Srbiju je danas stiglo još 211.770 doza Pfizer-BionTech vakcina protiv korona virusa, saopštilo je Ministarstvo zdravlja. To je najveća pojedinačna isporuka Pfizerove vakcine Srbiji do sada.\nPODGORICA - Ministarka zdravlja Crne Gore Jelena Borovinić Bojović izjavila je da je teniser Novak Đoković jedan od donatora respiratora koji su stigli u Crnu Goru. Donacija od 60...\nBEOGRAD - Novorođenče staro devet dana, zaraženo korona virusom, u veoma teškom stanju prebačeno je iz KC Kragujevac u Univerzitetsku dečju kliniku Tiršova u Beogradu, gdje je, nažalost, preminulo, saopšteno je iz...\nU Budvi je usljed nerentabilnosti otvoreno samo 15 od ukupno 134 hotela, kažu u lokalnoj Turističkoj organizaciji. "Očekujemo da će veći broj hotela biti otvoren tokom prvomajskih/uskršnjih praznika, jer...


Svečana dodjela certifikata učesnicima 27.ciklusa edukacije za vođenje poslovnih knjiga - Srebrenik.NETwork\nFINconsult je uspješno završio obuku 27. generacije učesnika edukacije za vođenje poslovnih knjiga u Tuzli i Sarajevu, koji se realizovao u periodu maj 2017. – juli 2017.godine.\nU prostorijama Visoke škole za finansije i računovodstvo FINra Tuzla je upriličena svečanost povodom dodjele certifikata učesnicima obuke, koji su uspješno završili Edukaciju za vođenje poslovnih knjiga organizovanu od strane edukativno konsultanske kuće FINconsult.\n“Cilj edukacije je bio osposobiti kandidata za samostalno vođenje poslovnih knjiga. Uz podršku stručnog i profesionalnog predavačkog osoblja, kandidati su stekli praktično znanje i vještine rada u: finansijskom, materijalnom i robnom knjigovodstvu, blagajničkom poslovanju, PDV evidencije, obračunu plaća, sastavljanju finansijskih izvještaja i izradi poreznih prijava (PDV, Porez na dobit i porez na dohodak).\nNajveća vrijednost ove edukacije je sticanje praktičnih znanja i vještine iz oblasti knjigovodstva, računovodstva, finansija, poreza, što daje velike šanse za uspjeh na tržištu rada i zaposlenja, kao i za vlastitu poslovnu orijentaciju i otvaranje vlastitih računovodstvenih servisa”, istakao je Doc.dr. Ismet Kalić, direktor edukativno konsultanske kuće FINconsult.\nDo sada je edukaciju uspješno završilo više od 1.500 osoba, od kojih je preko 60 % pronašlo stalno zaposlenje ili otvorilo vlastite računovodstvene servise, a preko 90 % je u finansijsko-računovodstvenoj profesiji pronašlo svoju dugoročnu profesionalnu orijentaciju.\nFINconsult vodi brigu o učesnicima edukacije i nakon završetka edukacije, tako da će se saradnja nastaviti. Posebna podrška će biti kandidatima koji se odluče na otvaranje vlastitih računovodstvenih servisa i savjetodavnih agencija.\nNakon svečanosti dodjele certifikata svi učesnici ove edukacije, prisustvovali su svečanom ručku.\nDodjela certifikata za provedenu edukaciju za vođenje poslovnih knjiga u Sarajevu biće upriličena 04. avgusta 2017. Godine u hotelu Grand.\nNaredni ciklus Edukacije za vođenje poslovnih knjiga, 28. ciklus će se održati u periodu novembar – 2017. godine.-januar 2018. godine u Sarajevu i Tuzli.\nNaredna edukacija koju organizuje FINconsult je 22. ciklus edukacije za sticanje zvanja certificirani računovođa (CR) i 4. ciklus edukacije za sticanje zvanja ovlašteni revizor (OR), koje će se održati u periodu septembar-oktobar 2017. godine u Tuzli i Sarajevu.\nPrijave su u toku. Više informacija i online prijave na: www.finconsult.ba .\nUkrajinski bokser Vladimir Kličko završio karijeru: Ostvario sam sve što sam sanjao »\n« Festivala saza, harmonike i gitare na Ratišu


U Republici Srpskoj 2016. godini pravo na podsticaje ostvarile su 54 male elektrane koje su zajedno proizvele 106,89 gigavat-časova električne energije i na taj način podmirile četiri odsto krajnjih kupaca, potvrđeno je u „Elektroprivredi Republike Srpske“ (ERS). Za 2017. godinu očekuje se povećanje udela obnovljivih izvora za još 2%, prenosi portal Energetika.ba.\nU ERS ističu da je pravo na podsticaje ostvarilo 16 hidroelektrana, 36 solarnih postrojenja i dve elektrane na biogas, napominjući da će do kraja iduće godine na mreži biti još 10 novih hidroelektrana i pet solarnih postrojenja.\n„Njihovo učešće u proizvodnji električne enrgije biće povećano za dva procenta, a isti rast očekuje se i u 2018. godini“, kažu u ERS-u i dodaju da je sve značajnije učešće obnovljivih izvora električne energije u sistemu podsticaja obnovljivih izvora u Republici Srpskoj, ali i njihov značaj u podmirenju krajnjih kupaca struje.\nU ERS pojašnjavaju da je reč o tehnologijama koje nisu tržišno konkurentne, te da su samim tim predmet podsticaja u vidu obaveznog otkupa po garantovanoj ceni u trajanju od 15 godina, a nakon tog perioda prestaju obaveze obaveznog otkupa, i proizvođač izlazi na slobodno tržište.\nPrema akcionom planu Vlade Republike Srpske za korištenje obnovljivih izvora električne energije u periodu od 2015. do 2020. godine predviđena je i gradnja dva vetroparka na području Hercegovine.